
 驻住讜诇讛. 讚诇讗 砖诇讟讗 讘讛 注讬谞讗 诇诪注诇讛 诪讻' 讗诪讛 讜诇讬讻讗 驻专住讜诪讬 谞讬住讗: 讻住讜讻讛 讜讻诪讘讜讬. 讚转谞谉 讘讛讜 讘讛讚讬讗 讘注讬专讜讘讬谉 讜诪住讻转 住讜讻讛 讚驻住讬诇讬: 诪爪讜讛 诇讛谞讬讞讛. 讘讞爪专 讗讜 讘专讛''专 讘讟驻讞 讛住诪讜讱 诇驻转讞 砖讗诐 讬专讞讬拽谞讜 诇讛诇谉 诪谉 讛驻转讞 讗讬谞讜 谞讬讻专 砖讘注讛''讘 讛谞讬讞讜 砖诐: 诪讬诪讬谉. 讘讻谞讬住转讜 诇讘讬转讜 诇讬诪讬谉: 诪讝讜讝讛. 拽讬''诇 讚讘讬诪讬谉 讚讻转讬讘 讘讬转讱 讚专讱 讘讬讗转讱 讜讻讬 注拽专 讗讬谞砖 讻专注讬讛 讚讬诪谞讗 注拽专 讘专讬砖讗: 诇讛专爪讜转. 诇诪谞讜转: 讘诪讛 砖砖驻讱. 讘讬讚讜 砖砖驻讱 讘讛 讜诇讗 讘专讙诇讜: 谞讜讬讬 住讜讻讛. 驻讬专讜转 砖转讜诇讬谉 讘讛 诇谞讜讬: 诪专讬讛 讚讗讘专讛诐. 诇砖讜谉 转诪讬讛 讛讜讗: 转诇讬. 住讜讻讛 讚转谞讬讗 讘讘专讬讬转讗 讘讛讚讬讗 讻讚诪驻专砖 讜讗讝讬诇: 讘讚诇讗 转谞讬讗. 讘谞专 讞谞讜讻讛 讚诪讬诪专讗 讚专讘 讗住讬 讛讜讗 讜讗讬谞讜 讘专讬讬转讗: 讜注讟专讛 讘拽专诪讬诐. 驻讗专讛 讘讬专讬注讜转 砖诇 爪讘注讬诐 砖拽讜专讬谉 讗讜讘专讬讬''抓 : 讛转谞讛 注诇讬讛谉. 讘诪住' 讘讬爪讛 (讚祝 诇:) 讗讜拽讬诪谞讗 讘讗讜诪专 讗讬谞讬 讘讜讚诇 诪讛谉 讻诇 讘讬谉 讛砖诪砖讜转 砖诇 拽讬讚讜砖 讬讜''讟 专讗砖讜谉 讚诇讗 讞诇 注诇讬讬讛讜 拽讚讜砖讛 讻诇诇 讗讘诇 转谞讗讬 讗讞专 讗讬谞讜 诪讜注讬诇: 讗讘讜讛讜谉 讚讻讜诇讛讜. 砖讬诇诪讚讜 讻讜诇谉 诪诪谞讜: 讚诐. 讻讬住讜讬 讛讚诐 讚谞驻拽讗 诇谉 诪拽专讗 讜砖驻讱 讜讻住讛 讜诪驻专砖 讘讛 讟注诪讗 砖诇讗 讬讛讬讜 诪爪讜转 讘讝讜讬讜转 注诇讬讜: 诪谞专 诇谞专. 讚讞谞讜讻讛 讻讚诪驻专砖 讟注诪讗 诇拽诪讬讛: 诪转讬专讬谉. 诇讛讟讬诇 爪讬爪讬转 诪讟诇讬转 讬砖谉 诇讟诇讬转 讞讚砖 讜讘诪谞讞讜转 诪驻专砖 讟注诪讗 讚诪讗谉 讚讗住专: 讛诇讻' 讻专''砖. 讚讗诪专 讚讘专 砖讗讬谉 诪转讻讜讬谉 诪讜转专 讜讗注''讙 讚拽注讘讬讚 讞专讬抓 讜讛讜讬 转讜诇讚讛 讚讞讜专砖 讗讜 讘讜谞讛 讜诪砖讜诐 讚讛讬诇讻转讗 讻专讘 讘讗讬住讜专讬 讘讻讜诇讬讛 讛砖''住 讘专 诪讛谞讬 转诇转 谞拽讟讬谞讛讜 讙讘讬 讛讚讚讬: 讻诇 诪讬诇讬 讚诪专. 专讘讛 讘专 谞讞诪谞讬: 诇注砖讜转 讞专讬抓 讙专住讬谞谉: 讟注诪讗 讚专讘. 诪谞专 诇谞专 诪砖讜诐 讘讬讝讜讬 诪爪讜讛 砖诪讚诇讬拽 拽讬住诐 砖讗讬谞讛 诪谉 讛诪爪讜讛 诪谞专 砖诇 诪爪讜讛 讜诪诪谞讜 诪讚诇讬拽 讛砖讗专: 讗讻讞讜砖讬. 讚诪讬讞讝讬 讻诪讗谉 讚砖拽讬诇 谞讛讜专讗 讜砖讜讗讘 拽爪转 诪诇讞诇讜讞讬转 砖诪谞讜: 诪砖专讙讗 诇砖专讙讗. 诪讘讬讗 谞专 讗爪诇 谞专 讜砖转讬讛谉 砖诇 诪爪讜讛 讜诇讗 讘拽讬住诐: 

 谞专 讞谞讜讻讛 砖讛谞讬讞讛 诇诪注诇讛 诪讻' 讗诪讛 驻住讜诇讛 讻住讜讻讛 讜讻诪讘讜讬. 讜讗''转 讛讜讛 诇讬讛 诇诪讬诪专 讬诪注讟 讻诪讜 讙讘讬 诪讘讜讬 讚讗诪专 讛转诐 诪讘讜讬 讚专讘谞谉 转谞讬 转拽谞转讗 讜讗讬讻讗 诇诪讬诪专 讚谞拽讟 驻住讜诇讛 诪砖讜诐 讚讘注讬 诇诪讬诪专 讻住讜讻讛 砖讛讬讗 诪谉 讛转讜专讛 讗讬 谞诪讬 诇讗 专爪讛 诇讛讗专讬讱 讬讻讘谞讛 讜讬诪注讟谞讛 讜讬讞讝讜专 讜讬讚诇讬拽谞' 讚诇诪注讟讛 讜诇讛谞讬讞讛 讻诪讜 砖讛讬讗 讚讜诇拽转 讗讬 讗驻砖专 讻讚诪讜讻讞 诇拽诪谉: 讗住讜专 诇讛住转驻拽 诪讛谉 注讚 诪讜爪讗讬 讬讜''讟 讛讗讞专讜谉. 讜讛讗 讚砖专讬 讗转专讜讙 讘讬讜''讟 讛讗讞专讜谉 讟驻讬 诪住讜讻讛 诪驻专砖 讘驻专拽 诇讜诇讘 讜注专讘讛 (住讜讻讛 诪讜:) 诪砖讜诐 讚住讜讻讛 讘住驻拽 砖讘讬注讬 住驻拽 砖诪讬谞讬 讬转讜讘讬 讬转讘讬谞谉 讜讗讬 诪转专诪讬 诇讬讛 住注讜讚讛 讘讬谉 讛砖诪砖讜转 讗讻讬诇 诇讬讛 讛转诐 讜讛讜讗讬诇 讜讗讬转拽爪讬 讘讬谉 讛砖诪砖讜转 讗讬转拽爪讬 讻讜诇讬讛 讬讜诪讗 砖诇 住驻拽 讞' 讜讟' 讗讘诇 讗转专讜讙 讗讬谞讜 谞讬讟诇 讘住驻拽 讝' 讜讞' 讜诇讗 讗讬转住专 讘住驻拽 砖诪讬谞讬 讗诇讗 诪砖讜诐 讚讗讬转拽爪讬 讘讬谉 讛砖诪砖讜转 砖诇 讝' 讜讗注''驻 讚讘讬谉 讛砖诪砖讜转 砖诇 讞' 谞诪讬 讗住讜专 诪砖讜诐 砖讛讜讗 住驻拽 讬讜诐 讛讜讗讬诇 讜诇讗 讗住讜专 讗诇讗 诪砖讜诐 住驻拽 讬讜诐 讜住驻拽 诇讬诇讛 诇讗 讗讬转拽爪讬 讘讻讱 讻讜诇讬 讬讜诪讗 诪讬讚讬 讚讛讜讛 讗讘讬爪讛 砖谞讜诇讚讛 讘讝讛 讚诪讜转专转 讘讝讛 讗注''驻 讚讘讬谉 讛砖诪砖讜转 讗住讜专 诪砖讜诐 住驻拽 讬讜诐 讜住驻拽 诇讬诇讛: 住讜讻讛 转谞讬讗. 诪砖诪注 讚讟注诪讗 讚谞讜讬讬 住讜讻讛 诪砖讜诐 讘讬讝讜讬 诪爪讜讛 讜拽砖讛 诇专''讬 讘驻专拽 讻讬专讛 (诇拽诪谉 讚祝 诪讛. 讜砖诐) 诪砖诪注 讚讟注诪讗 诪砖讜诐 诪讬讙讜 讚讗讬转拽爪讬 诇诪爪讜转讛 讜转讬专抓 讚爪专讬讻讬 诇转专讜讜讬讬讛讜 讚诪砖讜诐 讚讗讬转拽爪讬 诇诪爪讜转讛 诇讗 讛讜讛 讗住专讬谞谉 讘讞讜诇讜 砖诇 诪讜注讚 讚诇讗 砖讬讬讱 诪讜拽爪讛 讗诇讗 (讘谞驻诇) 讘砖讘转 讜讘讬讜''讟 讜诪砖讜诐 讘讬讝讜讬 诪爪讜讛 诇讗 讛讜讛 讗住专讬谞谉 诇讛讜 讛讬讻讗 讚谞驻诇讜 讗讘诇 讛砖转讗 讚讗诪专讬' 讚讗讬转拽爪讬 讜讘讬讝讜讬 诪爪讜讛 讗住专讬谞谉 讗驻讬诇讜 谞驻诇讜 讜讗驻讬' 讘讞讜讛''诪 讜拽砖讛 诇专''讬 讻讬讜谉 讚谞讜讬讬 住讜讻讛 讗住讜专讬谉 诪砖讜诐 讘讬讝讜讬 讗''讻 诪讗讬 驻专讬讱 讘讘讬爪讛 讘驻' 讛诪讘讬讗 (讚祝 诇: 讜砖诐) 诪谞讜讬讬 住讜讻讛 讗注爪讬 住讜讻讛 讚拽讗诪专 讜住讜讻转 讛讞讙 诇讗 诪讛谞讬 讘讛 转谞讗讛 讜讛转谞讬' 住讻讻讛. 讻讛诇讻转讛 讻讜' 讜诪讗讬 拽讜砖讬讗 讚讬诇诪讗 注爪讬 住讜讻讛 诇讗 诪讛谞讬 讘讬讛 转谞讗讛 讚诪拽专讗 谞驻拽讗 讻讚讚专讬砖 讛转诐 诪谞讬讬谉 诇注爪讬 住讜讻讛 砖讗住讜专讬谉 讻诇 砖讘注讛 转''诇 讞讙 讛住讜讻讜转 讝' 讬诪讬诐 讜讙讜' 讜讚专砖讛 讙诪讜专讛 讛讬讗 讻讚诪讜讻讞 讘驻''拽 讚住讜讻讛 (讚祝 讟. 讜砖诐) 讚讘''砖 驻住诇讬 诪讛讗讬 拽专讗 住讜讻讛 讬砖谞讛 讜讘''讛 诪讻砖讬专讬谉 讚讛讛讜讗 诪讬讘注讬 诇讬讛 诇注爪讬 住讜讻讛 砖讗住讜专讬谉 讻诇 砖讘注讛 讗讘诇 谞讜讬讬 住讜讻讛 讚诇讗 讗住讬专讬 讗诇讗 诪砖讜诐 讘讬讝讜讬 诪讛谞讬 讘讛讜 转谞讗讛 讜注讜讚 讘驻专拽 讻讬专讛 (诇拽诪谉 讚祝 诪讛.) 诪砖诪注 讘讛讚讬讗 讚注爪讬 住讜讻讛 诇讗 讗住讜专 讗诇讗 诪砖讜诐 讚讗讬转拽爪讗讬 诇诪爪讜转讛 讜讛砖讬讘 专''转 讚讘讬谉 谞讜讬讬 住讜讻讛 讜讘讬谉 注爪讬 住讜讻讛 讛讬转专讬诐 注诇 讛讻砖专 住讜讻讛 诇讗 讗住讬专讬 讗诇讗 诪砖讜诐 讘讬讝讜讬 讗讜 诪砖讜诐 讛讜讗讬诇 讜讛讜拽爪讛 诇诪爪讜转讜 讜诇讗 讗住讬专讬 诪拽专讗 讗诇讗 讚讜讜拽讗 讻讚讬 讛讻砖专 住讜讻讛 讜讛诪拽砖讛 讚驻专讬讱 讘讘讬爪讛 (讚讱 诇:) 诪谞讜讬讬 住讜讻讛 讗注爪讬 住讜讻讛 诇讗 讬讚注 砖讬砖 讞讬诇讜拽 讘讬谉 讬讜转专 诪讻讚讬 讛讻砖专 住讜讻讛 诇讻讚讬 讛讻砖专 住讜讻讛 讜诪砖谞讬 讘讗讜诪专 讗讬谞讬 讘讜讚诇 诪讛诐 讻诇 讘讛''砖 讚诇讗 讞讬讬诇讗 拽讚讜砖讛 注诇 谞讜讬讬 住讜讻讛 讜讻谉 注诇 注爪讬诐 讛讬转专讬谉 注诇 讛讻砖专 住讜讻讛 诪讛谞讬 讘讛 转谞讗讛 讗讘诇 注爪讬 住讜讻讛 讻讚讬 讛讻砖专 讞讬讬诇讗 拽讚讜砖讛 注诇讬讬讛讜 注诇 讻专讞讜 讚讘专 转讜专讛 讻诇 砖讘注讛 讜诇讗 诪讛谞讬 转谞讗讛 讜讛讗 讚拽讗诪专 讛转诐 讜讗诐 讛转谞讛 注诇讬讛谉 讛讻诇 诇驻讬 转谞讗讜 讜驻专讬讱 诇诪讬诪专讗 讚诪讛谞讬 讘讛 转谞讗讛 讻讜' 讜诪砖谞讬 住讬驻讗 讗转讗谉 诇住讜讻讛 讚注诇诪讗 讜讘转专 讛讻讬 驻专讬讱 讜住讜讻转 讛讞讙 诇讗 诪讛谞讬 讘讛 转谞讗讛 讜讛转谞讬讗 住讻讻讛 讻讜' 诇讗 讘注讬 诇砖谞讜讬讬 讛讻诇 诇驻讬 转谞讗讜 注诇 讬转专讜转 诪讻讚讬 讛讻砖专 住讜讻讛 讚讛讻诇 诇驻讬 转谞讗讜 诪砖诪注 讘讻诇 讛住讜讻讛: 讗讘讜讛讜谉 讚讻讜诇讛讜 讚诐. 讛讗 讚诇讗 拽讗诪专 讗讘讜讛讜谉 讚讻讜诇讛讜 注爪讬 住讜讻讛 讚谞驻拽讬 诪拽专讗 讻讚讗诪专 讘专讬砖 讛诪讘讬讗 讘讘讬爪讛 (讚祝 诇: 讜砖诐) 讗讜诪专 专''讬 .. 讚诪砖讜诐 讚诪注爪讬 住讜讻讛 诇讗 讛讜讛 讬诇驻讬谞谉 讚砖讗谞讬 住讜讻讛 讚讘诪住转驻拽 诪讛谉 讗讬讻讗 讘讬讟讜诇 诪爪讜讛 讗讘诇 讘谞讜讬讬 住讜讻讛 讜讘讛专爪讗转 诪注讜转 诇讗讜专 谞专 讞谞讜讻讛 诇讬讻讗 讘讬讟讜诇 诪爪讜讛: 专讘 讗诪专 讗讬谉 诪转讬专讬谉 诪讘讙讚 诇讘讙讚. 诇讗 诪讘注讬讗 讗讬 讞讜讘转 讟诇讬转 讛讜讗 讚讗住讜专 讗诇讗 讗驻讬诇讜 讞讜讘转 讙讘专讗 讛讜讗 谞诪讬 讗住讜专 讻讚讗砖讻讞谉 讘诪讝讜讝讛 讚谞注谞砖 讗讜转讜 砖谞讟诇讛 讘讘讘讗 诪爪讬注讗 讘住讜祝 驻专拽 讛砖讜讗诇 (讚祝 拽讘.) 讗祝 注诇 讙讘 讚讞讜讘转 讛讚专 讛讬讗 讜砖诪讜讗诇 讗诪专 诪转讬专讬谉 讗注''讙 讚砖诪讜讗诇 讙讜驻讬' 住讘专 讚讞讜讘转 讟诇讬转 讛讬讗 讗驻''讛 诪转讬专讬谉 讻讬讜谉 砖注讜砖讛讜 诇爪讜专讱 讘讙讚 讗讞专 讜讙讘讬 诪讝讜讝讛 砖谞注谞砖 砖诪讗 诇讗 讛讬讛 讘讚注转讜 诇讛谞讬讞 讘讘讬转 讗讞专 讗''谞 诪讝讜讝讛 砖讗谞讬 砖注砖讜讬讛 诇讛爪讬诇 诪谉 讛诪讝讬拽讬谉 讜讗注''讙 讚诇讻''注 讗讬谉 诪转讬专讬谉 砖诇讗 诇讛谞讬讞 讘讘讙讚 讗讞专 讗讬谉 拽砖讛 诪讛 砖谞讛讙讜 诇讛转讬专 爪讬爪讬转 诪讟诇讬转讜转 砖诇 诪转讬诐 讚讚讜讜拽讗 讘讟诇讬转 砖诇 讞讬 砖讛讜讗 讘专 讞讬讜讘讗 讗讬谉 诪转讬专讬谉: 讻诇 诪讬诇讬 讚诪专 注讘讬讚 讻专讘. 拽讜砖讬讗 讚驻''拽 讚讻转讜讘讜转 (讚' 讜) 砖诐 讻转讜讘讛: 

专讘讬谞讜 讞谞谞讗诇

讜讗住讜专 诇讛专爪讜转 诪注讜转 讻谞讙讚 谞专 砖诇 讞谞讜讻讛 砖诇讗 讬讛讗 诪爪讜转 讘讝讜讬讜转 注诇讬讜 讻诪讜 讛讚诐 讚讗诪专 专讞诪谞讗 讜砖驻讱 讜讻住讛 砖诇讗 讬讻住谞讜 讘专讙诇 讜讻讜' 讜讻谉 住讻讻讛 讻讛诇讻转讛 讻讜' 讗诪专 专讘 讬讜住祝 讗讘讜讛讜谉 讚讻讜诇讛讜 讚诐 驻讬' 讻诇 讛诪爪讜转 诪谉 讛讚诐 诇讜诪讚讜转 砖诇讗 讬讛讗 诪爪讜转 讘讝讜讬讜转 注诇讬讜:
转谞讬讗 讘讻"讛 讘讻住诇讬讜 讞谞讜讻讛 转诪谞讬讗 讬讜诪讬 讚诇讗 诇诪住驻讚 砖讻砖谞讻住讜 注讻讜"诐 诇讛讬讻诇 讟讬诪讗讜 讻诇 砖诪谉 砖讘诪拽讚砖 讜讻砖讙讘专讜 讻讜':




讗转诪专 专讘 讗诪专 讗讬谉 诪转讬专讬谉 爪讬爪讬转 诪讘讙讚 诇讘讙讚 讻诇讜诪专 诪讝讜 讛讟诇讬转 讜诪讟讬诇讬谉 诇讟诇讬转 讗讞专转 讜讻讜'. 讗讬谉 诪讚诇讬拽讬谉 诪谞专 砖诇 讞谞讜讻讛 谞专 讗讞专 讜讗讬谉 讛诇讻讛 讻专讘讬 砖诪注讜谉 讘讙专讬专讛. 专讘讛 讘专 谞讞诪谞讬 诇注讜诇诐 讛讬讛 注讜砖讛 讻专讘 讘专 诪讛谞讬 转诇转讬 讚注讘讬讚 讻砖诪讜讗诇 讚讛讜讛 砖专讬 诇讛转讬专 爪讬爪讬转 诪讘讙讚 诇讘讙讚 讜诇讛讚诇讬拽 诪谞专 砖诇 讞谞讜讻讛 谞专 讗讞专 砖诇 讞谞讜讻讛 讜讛诇讻转讗 讻专"砖 讚讗诪专 讙讜专专.





专诪讘"谉

讜讻讬 谞专 拽讚讜砖讛 讬砖 讘讜. 讜讗转拽讬祝 诇讛 专讘 讬讜住祝 讜讻讬 讚诐 拽讚讜砖讛 讬砖 讘讜 谞"诇 讚讛"驻 讚诪讚讗住专 专讘 讗砖讬 讗驻讬诇讜 讛专爪讗讜转 诪注讜转 讚诇讬讻讗 诪砖讜诐 砖诪讗 讬讗诪专讜 诇爪讜专讻讜 讛讜讗 讚讗讚诇拽讬' 诇驻讜诐 讛讻讬 讗拽砖讬 讜讻讬 诪爪讜转 讚讘专讬诐 砖讘拽讚讜砖讛 讛谉 讻讙讜谉 转驻诇讬谉 讜住"转 讜转砖诪讬砖讬讛谉 砖讛谉 讗住讜专讬谉 讘讛谞讗转 转砖诪讬砖 讞讜诇 讜讗"诇 专讘 讬讜住祝 讜讻讬 讚诐 拽讚讜砖讛 讬砖 讘讜 砖诇讗 谞讛讙 讘讜 讘诪讛 砖讬专爪讛 讜讛诇讗 转砖诪讬砖讬 诪爪讜讛 谞讝专拽讬谉 讛谉 讗诇讗 讗注"驻 砖谞讝专拽讬谉 诇讗讞专 诪爪讜转谉 讘砖注转 诪爪讜转谉 谞讜讛讙讬谉 讘讛谉 拽讚讜砖讛 砖诇讗 讬讛讬' 诪爪讜转 讘讝讜讬讜转 注诇讬讜 讛"谞 谞讜讛讙讬谉 讘讛谉 讻讚讘专讬诐 砖讘拽讚讜砖讛 讜讗住讜专讬谉 讘讛谉 砖诪讜砖 讞讜诇 讘砖注转 诪爪讜转谉 讜诇讗 诪砖讜诐 讚讚诪讬 讘讝讬讜谉 诇讘讝讬讜谉 诪讚诪讬 诇讛讜 讗诇讗 讻讚驻专讬砖讬转. 讜讻谉 讛讗 讚诪讚诪讬 专讬讘"诇 注爪讬 住讜讻讛 诪砖诪注 讚拽住讘专 砖讞诇 砖诐 砖诪讬诐 注诇 讛谞专 讛讜讗 讜诪砖讜诐 拽讚讜砖讛 讚讗"诇 专"讬 讛讬讻讬 转诇讬 转谞讬讗 讘讚诇讗 转谞讬讗 讗驻讬' 诇讚讘专讬讜 讗诇讗 讗"专 讬讜住祝 诪砖讜诐 讘讝讬讜谉 讛讜讗 砖讘砖注转 诪爪讜转谉 讗住讜专讬谉 讛谉 讜讻讬讜谉 砖谞讗住专讜 讗祝 讝讛 砖讘讗 诇讛住转驻拽 诪讛谉 讜诇住诇拽谉 诪谉 讛诪爪讜讛 讗住讜专 讚讛讗 讗讬转拽爪讗讬 诇诪爪讜讛 讗"谞 砖讗诐 讘讗 诇讗讜讻诇谉 讜诇住诇拽谉 诪讛诪爪讜讛 讘讝讜讬 诪爪讜讛 讛讜讗 (讚注讚讬祝 讘讬谉) 专砖讜转 诪诪爪讜讛:





专砖讘"讗

讗讘讜讛讜谉 讚讻讜诇讛讜 讚诐. 讜讛讗 讚诇讗 拽讗诪专 讗讘讗 讚讻讜诇讛讜 注爪讬 住讜讻讛, 讜讗祝 注诇 讙讘 讚谞驻拽讗 诇谉 诪讞讙 讛住讜讻讜转, 诪讛 讞讙 诇讛' (讜讬拽专讗 讻讙, 诇讚) 讗祝 注爪讬 住讜讻讛 诇讛', 讻讚讗讬转讗 讘专讬砖 驻专拽 讛诪讘讬讗 讻讚讬 讬讬谉 (讘讬爪讛 诇, 讘). 讬砖 诇驻专砖 诪砖讜诐 讚讗讬 诪讛转诐 讛讜讛 讗诪讬谞讗 讚砖讗谞讬 讛转诐 砖讬砖 讘讟讜诇 诪爪讜讛 讻砖诪住转驻拽 诪讛诐 讜住讜转专 讗转 讛住讜讻讛, 讗讘诇 讘住讬驻讜拽 谞讜讬讬谉 讜讛专爪讗转 诪注讜转 讚诇讬讻讗 诪砖讜诐 讘讬讟讜诇 诪爪讜讛 讗讬诪讗 讚砖专讬, 讗诇讗 讚诪讚诐 讬诇驻讬谞谉 诇讻讜诇讛讜.





讛诪讗讬专讬

谞专 讞谞讜讻讛 砖讛谞讬讞讛 诇诪注诇讛 诪注砖专讬诐 讗诪讛 驻住讜诇讛 讻住讜讻讛 讜讻诪讘讜讬 砖讗讬谉 讻讗谉 讛讬讻专 讜诪"诪 诇诪讟讛 诪注砖专讛 诪讜转专 诇讗 讛讜砖讜讬转 诇住讜讻讛 讜诪讘讜讬 讗诇讗 诇诪注诇讛 诪注砖专讬诐 讜诪"诪 讛讚讜专 诪爪讜讛 诇讛讙讘讬讛讛 注砖专讛 诇讛专讘讜转 讘驻专住讜诪讛 讜讬砖 驻讜住拽讬诐 讘讛驻讱 诪诪讛 砖讗诪专 专讘讬谞讗 讘讻讗谉 讝讗转 讗讜诪专转 诪爪讜讛 诇讛谞讬讞讛 讘转讜讱 注砖专讛 讜诇讗 讬专讗讛 讻谉 砖讛专讬 谞讚讞讬转 讘讟注诐 讛专讗讜讬 讻诪讜 砖转专讗讛 讘住讜讙讬讗 讘驻讬专讜砖:



谞专 讞谞讜讻讛 诪爪讜讛 诇讛谞讬讞讛 讘讟驻讞 讛住诪讜讱 诇驻转讞 讜诇讛讚诇讬拽讛 砖诐 讛谉 诪讘讞讜抓 诇讝诪谉 讛拽讚讜诐 讛谉 诪讘驻谞讬诐 诇讝诪谉 砖诇 注讻砖讬讜 讜诪爪讚 砖诪讗诇 讻讚讬 砖转讛讗 诪讝讜讝讛 讘讬诪讬谉 讛谞讻谞住 砖谞' 讘讛 讘讬转讱 讚专讱 讘讬讗转讱 讜讚专讻讜 砖诇 讗讚诐 诇讛专讬诐 专讙诇 讬诪讬谉 转讞诇讛 讜转讛讗 谞专 讞谞讜讻讛 诪砖诪讗诇 讛谞讻谞住 讜驻专砖讜 讘讛讙讚讛 讜讬讘讗 讘注诇 讛讘讬转 讘转驻诇讬讜 讜讘讟诇讬转 诪爪讜讬讬爪转 讘讬谞讬讛诐 讞讜谞讛 诪诇讗讱 讬"讬 住讘讬讘 诇讬专讗讬讜 讜讬讞诇爪诐:



讻讘专 讘讬讗专谞讜 讘谞专 讞谞讜讻讛 砖讗住讜专 诇讛砖转诪砖 诇讗讜专讛 讜讗驻讬' 讘讛专爪讗转 诪注讜转 讜讛专爪讗转 诪注讜转 讬砖 诪驻专砖讬' 诪谞讬谉 讜讬砖 诪驻专砖讬诐 讘讚讬拽转谉 讜讻诪讜 砖讗诪专讜 诪注讜转 讬砖 诇讬 讜讗讬谉 诇讬 砖讜诇讞谞讬 诇专爪讜转谉 专"诇 诇讛专讗讜转诐 讜诪"诪 讘讬谉 讝讜 讜讘讬谉 讝讜 讗住讜专:



谞讜讬讬 住讜讻讛 讬转讘讗专 讘诪拽讜诪讜 砖讗住讜专 诇讛住转驻拽 讘讛谉 讻诇 讝' 讜讛讜讗 砖讗诪专讜 住讻讻讛 讻讛诇讻转讛 讜注讟专讛 讘拽专诪讬' 讜讘住讚讬谞讬' 讛诪爪讜讬讬专讬诐 讜转诇讛 讘讛 讗讙讜讝讬诐 砖拽讚讬诐 讗驻专住拽讬诐 讜专诪讜谞讬诐 讜驻专讻讬诇讬 注谞讘讬诐 讜注讟专讜转 砖讜讘诇讬谉 讬讬谞讜转 砖诪谞讬诐 讜住诇转讜转 讗住讜专 诇讛住转驻拽 诪讛诐 注讚 诪讜爪讗讬 讬"讟 讛讗讞专讜谉 砖诇 讞讙 讜诪"诪 讗诐 讛转谞讛 注诇讬讛诐 讛讻诇 诇驻讬 转谞讗讜 讜讛讜讗 砖讬讗诪专 讗讬谞讬 讘讜讚诇 诪讛诐 讻诇 讘讬谉 讛砖诪砖讜转 砖谞诪爪讗 砖诇讗 讞诇讛 注诇讬讛谉 拽讚讜砖讛 讻诇诇 砖讗诐 诇讗 讛转谞讛 讘讬谉 讛砖诪砖讜转 讗讜 砖讛转谞讛 诇诪讞专转讜 讛讜讗讬诇 讜谞讗住专 讘讬谉 讛砖诪砖讜转 讛讜拽爪讛 诇讻诇 砖诪讗讞专 砖讗讬谉 讘拽讚讜砖讛 讝讜 讛驻住拽 讘讬谉 诇讬诇讜转 诇讬诪讬诐 讻讜诇诐 讻讬讜诐 讗讞讚 讗专讜讱 讛诐 讜讘注爪讬 住讻讛 诪讬讛讗 讗讬谉 转谞讗讬 诪讜注讬诇 讘讛诐 砖注诇 讻诇 驻谞讬诐 讗住讜专 讘讛诐 讘讬谉 讛砖诪砖讜转 诪讻讞 住转讬专转 讗讛诇 讜讬砖 讞讜诇拽讬诐 讘讝讛 讜讻讘专 讘讬讗专谞讜讛 讘诪拽讜诪讛:



讛讚诇拽转 谞专 讞谞讜讻讛 诪谞专 讞谞讜讻讛 讗讞专转 谞讞诇拽讜 讘讛 专讘 讜砖诪讜讗诇 专讘 讗讜住专 讜砖诪讜讗诇 诪转讬专 讜讛注诇讜讛 讘讙诪' 讻砖诪讜讗诇 讜讬专讗讛 砖讗祝 注"讬 拽讬谞住讗 诪讜转专 讗注"驻 砖讬砖 讻讗谉 拽爪转 讘讬讝讜讬 砖讛专讬 谞讞诇拽讜 讘讙诪' 讘讟注诪讜 砖诇 专讘 砖讬砖 讗讜诪专讬' 砖讛讜讗 讗讜诪专 讻谉 诪爪讚 讗讻讞讜砖讬 诪爪讜讛 专"诇 砖讚讜诪讛 讻诪讜 砖谞讜讟诇 诪讗讜专讛 讜砖讜讗讘 拽爪转 诪诇讞诇讜讞 讛砖诪谉 讜诇讚注转 讝讛 讗祝 讘诇讗 拽讬谞住讗 讗住讜专 讜讬"诪 讟注诪讜 诪砖讜诐 讘讝讜讬讬 诪爪讜讛 讜诇讚注转 讝讛 诇讗 谞讗住专 诪谞专 诇谞专 讗诇讗 注"讬 拽讬谞住讗 讜讛注诇讜讛 讘讙诪' 讻讟注诐 讝讛 讜讗祝 讘讝讜 讞诇拽 砖诪讜讗诇 讜讛诇讻讛 讻诪讜转讜 讜诪"诪 讬砖 诪驻专砖讬诐 砖诇讗 讗诪专讛 专讘 讗诇讗 诪砖讜诐 讗讻讞讜砖讬 诪爪讜讛 讜诪爪讚 讞讜诇砖转 讟注诪讜 拽讘注讜讛 讻砖诪讜讗诇 讛讗 注诇 讬讚讬 拽讬谞住讗 讗祝 砖诪讜讗诇 讗讜住专 讜讗注"驻 砖讻讘专 驻讬专砖谞讜 砖讗讬谉 砖诪讜讗诇 讞讜砖砖 诇讘讝讜讬 诪爪讜讛 讘讝讜 砖讗谞讬 讛讜讗讬诇 讜诪讘讝讛 讘讙讜驻讛 讜诪"诪 砖讬讟转 讛住讜讙讬讗 诪讜讻讞转 讻讚注转 专讗砖讜谉 讜讛讚诇拽讛 诪谞专 诇谞专 砖诇讗 注"讬 拽讬谞住讗 讗讞专 砖讛讚诇拽讛 讘诪拽讜诪讛 注讜砖讛 诪爪讜讛 讗转讛 诪驻专砖讛 讘讻诇讬 砖诇 谞专讜转 讗讞讚 砖讛讜讗 诪讚诇讬拽 讗转 讛专讗砖讜谞讛 讜讗讞"讻 诪讚诇讬拽 讗转 讛砖谞讬讛 诪诪谞讛 讘诪拽讜诪讛 讜讛砖诇讬砖讬转 诪谉 讛砖谞讬讛 讜讻谉 讘讻诇诐 砖讗诐 讛讬讛 诪讘讬讗 谞专讜转 砖诇 讘讬转 讝讛 诇讛讚诇讬拽谉 讘谞专讜转 砖诇 讘讬转 讗讞专 讛专讬 诇讛讚诇拽讛 讘诪拽讜诪讛 讗谞讜 爪专讬讻讬诐 讜讻谉 讗转讛 讬讻讜诇 诇驻专砖讛 讘砖谞讬 讘谞讬 讗讚诐 讛注讜诪讚讬诐 讘讘讬转 讗讞讚 讗讜 住诪讜讻讬诐 讝讛 诇讝讛 砖诪讘讬讗 讗转 讛诪讜讚诇拽讜转 讜诪讚诇讬拽 诪讛诐 讗转 讛讗讞专讜转 讘诪拽讜诐 拽讘讬注讜转诐 讜讞讜讝专 讜诪谞讬讞 讗转 讛讗讞专讜转 讘诪拽讜诪谉:



讬砖 讚讘专讬诐 砖讗讬谉 讞讜砖砖讬谉 讻诇 讻讱 诇讘讝讜讬 诪爪讜讛 讗讞专 砖讗讬谉 诪讘讝讬谉 讘讙讜驻讛 讜讛讜讗 砖讗诪专讜 砖诪讜转专 诇讛转讬专 爪讬爪讬转 诪讟诇讬转 讬砖谞讛 讜诇讛讟讬诇讜 诇讟诇讬转 讞讚砖讛 讜诇讗 住讜祝 讚讘专 诇讚注转 讛讗讜诪专 讞讜讘转 讙讘专讗 讛讜讗 讗诇讗 讗祝 诇讚注转 讛讗讜诪专 讞讜讘转 诪谞讗 讛讜讗讬诇 讜诇爪讜专讱 讘讙讚 讗讞专 讛讜讗 注讜砖讛 讜诪"诪 讻诇 砖诇讗 诇讛谞讬讞 讘讘讙讚 讗讞专 讗住讜专 诪讻讬讜谉 砖讛讬砖谉 专讗讜讬 诇转砖诪讬砖讜 讛专讗砖讜谉 讗住讜专 诇讛驻拽讬注讜 诪诪谞讜 砖诇讗 诇爪讜专讱 诪爪讜讛 讜讚讘专讬诐 讗诇讜 讚讜拽讗 讘诪转讬专 讛拽砖专讬诐 讜讞讜讝专 讜拽讜砖专谉 讘讘讙讚 砖谞讬 讗讘诇 讗诐 讞讜转讱 讛讻谞祝 讜诪讜爪讬讗 讛爪讬爪讬转 砖诇诐 讜讞讜转讱 讻谞祝 讛讘讙讚 讛讞讚砖 诇讛讻谞讬住讜 砖诇诐 讬专讗讛 砖讬砖 讘讜 诪砖讜诐 转注砖讛 讜诇讗 诪谉 讛注砖讜讬:



讙讜专专 讗讚诐 诪讟讛 讻住讗 讜住驻住诇 讜讘诇讘讚 砖诇讗 讬转讻讜讬谉 诇注砖讜转 讞专讬抓 砖讻诇 砖讗讬谉 诪转讻讜讬谉 诇讛诐 诪讜转专 讗讗"讻 讛讜讗 驻住讬拽 专讬砖讬讛 讜诇讗 讬诪讜转 砖讗住讜专 讜讬砖 讘注谞讬谉 讝讛 转谞讗讬诐 讜讚讘专讬诐 讗专讜讻讬诐 讜讘诪拽讜诪讜转 砖讘诪住讻转讗 讝讜 讬转专讞讘讜 讘讛 讛讚讘专讬诐:



讗注"驻 砖讛拽诇谞讜 讘讛讚诇拽转 拽讬谞住讗 讗注"驻 砖讬砖 讘讜 拽爪转 讘讬讝讜讬 讛讜讗讬诇 讜讙讜祝 讗讜转讛 诪爪讜讛 讘注爪诪讛 谞注砖讬转 讘讛 讘诪拽讜诐 砖讬砖 讘讛 讞砖砖 诇讚讘专 讗讞专 讗讬谉 注讜砖讬谉 讻谉 讜讛讜讗 砖讗诪专讜 诪注砖专 砖谞讬 讗讬谉 砖讜拽诇讬谉 讻谞讙讚讜 讗驻讬诇讜 讚讬谞专讬 讝讛讘 砖讗讬谉 讻讗谉 爪讜专讱 诇诪砖拽诇 讙讚讜诇 讜讗驻讬' 注诇 讚注转 诇讞诇诇 注诇讬讛诐 诪注砖专 砖谞讬 讗讞专 砖讛讜讗 [诪拽讬讬诪谉 诪爪讜讛 讜讟注诐 讛讗讬住讜专 诪砖讜诐 讙讝讬专讛 砖诪讗 讬讻讜讬谉 诪诪谞讜 诪砖拽讜诇转 讻诇讜诪专 讗讞专 砖讛转讞讬诇 诇砖拽讜诇 讘讛谉 讬爪谞讬注诐 诇爪讜专讱 诪砖拽讜诇转 讻砖讬爪讟专讱 诇讜 诇砖拽讜诇 驻注诐 讗讞专转 讗讞专 砖诪爪讗诐 诪讻讜讜谞讬诐 诇诪砖拽诇 讛爪专讬讱 诇讜 讜讬转讞住专讜 讛驻讬专讜转 讜讻砖砖讜拽诇 讘讛诐 驻注诐 讗讞专转 谞诪爪讗 诪讜爪讬讗 诪注砖专 诇讞讜诇讬谉 讘驻讞讜转 诪讚诪讬讜 讜讙讚讜诇讬 讛爪专驻转讬诐 讙讜专住讬谉 砖诪讗 诇讗 讬讻讜讬谉 诪砖拽诇讜转讬讜 讜诪驻专砖讬谉 讗讜转讛 讘注谞讬谉 讗讞专 讻诪讜 砖转专讗讛 讘驻讬专讜砖讬讛诐 讜讗讬谉 讚讘专讬讛诐 谞专讗讬诐:





诪讛专砖"讗 - 讞讬讚讜砖讬 讛诇讻讜转

讘讚"讛 讗住讜专 诇讛住转驻拽 讻讜' 讻讜诇讬' 讬讜诪讗 砖诇 住驻拽 讞' 讜讟' 讗讘诇 讗转专讜讙 讗讬谞讜 谞讬讟诇 讘住驻拽 讝' 讜讞' 讜诇讗 讗讬转住专 讘住驻拽 砖诪讬谞讬 讗诇讗 诪砖讜诐 讚讗转拽爪讗讬 讻讜' 讜讗注"讙 讚讘讬谉 讛砖诪砖讜转 砖诇 砖诪讬谞讬 谞诪讬 讗住讜专 讻讜' 注讻"诇 讻诇 讚讘专讬讛诐 讗诇讜 诇诪讗讬 讚诪住讬拽 讛转诐 驻专拽 诇讜诇讘 讜注专讘讛 讜讗谞谉 讚讗讬转 诇谉 转专讬 讬讜诪讬 讛讬讻讬 注讘讚讬谞谉 讗诪专 讗讘讬讬 砖诪讬谞讬 住驻拽 砖讘讬注讬 讗住讜专 转砖讬注讬 住驻拽 砖诪讬谞讬 诪讜转专 讜讻谉 讛讜讗 讘讛讚讬讗 讘诪专讚讻讬 住讜祝 驻专拽 诇讜诇讘 讜注专讘讛 讘砖诐 专"讬 注"砖 讜讗祝 砖诪讛 砖讻转讘讜 讘转讞诇转 讚讘专讬讛诐 诪驻专砖 讘驻专拽 诇讜诇讘 讜注专讘讛 诪砖讜诐 讚住讜讻讛 讘住驻拽 讝' 讬转讜讘讬 讻讜' 讗诪专讜 讻谉 诇讘谞讬 讗"讬 讚诇讻讱 住讜讻讛 讗住讜专讛 诇讛诐 讘讞' 讛"讛 讜讛讜讗 讛讟注诐 诇讚讬讚谉 诇讗住讜专 住讜讻讛 讘转砖讬注讬 讜讻"讛 讙诐 讻谉 讘讛讚讬讗 砖诐 讘诪专讚讻讬 讜讝"诇 讚讛讗 讻诇 讬讜诐 讞' 讬转讜讘讬 讬转讘讬谞谉 诪砖"讛 讗诪专讬谞谉 讗讬转拽爪讗讬 诇讻讜诇讬 讬讜诪讗 讚讟' 讻讜' 注"砖 诪讬讛讜 讛讗 砖讻转讘讜 讗讘诇 讗转专讜讙 讗讬谞讜 谞讬讟诇 讘住驻拽 讝' 讜讞' 讻讜' 诇讗 讗诪专讜 讻谉 砖诐 讘讘谞讬 讗"讬 讗诇讗 讚诇讻讱 诪讜转专 讘讞' 诇讘谞讬 讗"讬 诪砖讜诐 讚讗转专讜讙 诇讗 讞讝讬 讘讬谉 讛砖诪砖讜转 诪砖讬爪讗 讘讜 砖讞专讬转 讜诇讻讱 讛讜爪专讻讜 诇讜诪专 诇讚讬讚谉 讚讗转专讜讙 讗住讜专 讘讞' 讜诪讜转专 讘讟' 诪砖讜诐 讻讬讜谉 讚讘讞' 讗讬谞讜 谞讬讟诇 讜诇讗 讗讬转拽爪讗讬 讘讞' 诪砖讜诐 讚讛讜拽爪讛 讘讬讛 诇诪爪讜讛 讚讛讗 讗讬谞讜 谞讬讟诇 讘讜 讗诇讗 讚讗住讜专 诇讚讬讚谉 讘讞' 诪砖讜诐 讚讗讬转拽爪讗讬 讘讬谉 讛砖诪砖讜转 砖诇 讝' 讚讘讝' 讛讜拽爪讛 诇诪爪讜讛 讚谞讬讟诇 讘讜 讘讬讜诐 讜诇讻讱 讛讜拽爪讛 诇讻讜诇讬 讬讜诪讗 讚砖诪讬谞讬 讜讗注"讙 讚讘讬谉 讛砖诪砖讜转 砖诇 讞' 谞诪讬 讗住讜专 诪砖讜诐 砖讛讜讗 住驻拽 讬讜诐 讻讜' 诇讗 讗讬转拽爪讗讬 讘讻讱 讻讜诇讬 讬讜诪讗 讻讬讜谉 讚诇讗 讛讜拽爪讛 讘砖诪讬谞讬 诪砖讜诐 诪爪讜讛 讻谉 谞专讗讛 诇讬 诇驻专砖 讚讘专讬讛诐 讜讛讜讗 讛讬讜转专 诪讘讜讗专 讘诪专讚讻讬 砖讻转讘 讜诇讗 谞讗住专转 讘讬讜诐 讞' 讗诇讗 诪砖讜诐 讚讗讬转拽爪讗讬 诇讘讬谉 讛砖诪砖讜转 讚住讜祝 砖讘讬注讬 讜诇讗 诪砖讜诐 诪爪讜讛 讚讬讜诐 讞' 讻讜' 诪砖诪注 讚讘讬讜诐 讞' 讙讜驻讬讛 砖驻讬专 讗讬转拽爪讗讬 诇讗住讜专 讘讜 诪砖讜诐 讚讘讬谉 讛砖诪砖讜转 砖诇讜 砖讛讜讗 住讜祝 讝' 讛讜拽爪讛 诪砖讜诐 诪爪讜讛 讚谞讬讟诇 讘讜 讘讬讜诐 讜诪讬讛讜 拽"拽 诇驻"讝 讜诪讛讗讬 讟注诪讗 讬讗住讜专 讗讘讬讬 谞诪讬 讗转专讜讙 讘讞' 诇讘谞讬 讗"讬 讻讬讜谉 讚讗讬转 诇讬讛 讚住讜祝 讝' 讛讜拽爪讛 诇诪爪讜讛 讗讬转拽爪讗讬 诇讻讜诇讬 讬讜诪讗 讚讞' 讜讬"诇 讚诇讚讬讚谉 讬砖 诇讗住讜专 讟驻讬 诪砖讜诐 讚讬讜诐 讞' 讛讜讗 住驻拽 讝' 讜讛讗讬 讘讬谉 讛砖诪砖讜转 讚讝' 讗讬讻讗 诇住驻讜拽讬 讘讬讛 砖讛讜讗 讬讜诐 讜讗转"诇 砖讛讜讗 诇讬诇讛 砖诪讗 讛讗讬 讞' 讝' 讛讜讗 讜讻谉 谞专讗讛 诪驻讬专砖"讬 砖诐 砖驻讬' 讜讗谞谉 讚讗讬转 诇谉 讘讞' 转专讬 讬讜诪讗 讛讬讗讱 注讘讚讬谞谉 诪讬 讗住专讬谞谉 诇讬讛 讘讬讜诪讗 拽诪讗 诪砖讜诐 住驻拽 讝' 讻讜' 注讻"诇 讜拽专讜讘 诇讝讛 讻转讘 讛专讗"砖 讚诇讻讱 讗住讜专 讟驻讬 诇讚讬讚谉 讙诐 讘讞' 诪砖讜诐 讚砖诪讗 讗诐 讬讘讗 讗诇讬讛讜 讜讬讗诪专 讚讝' 讛讜讗 讙诐 讛转讜住' 讻转讘讜 讘讝讛 砖诐 讟注诐 诇讗住讜专 诇讚讬讚谉 讟驻讬 讘讬讜诐 砖诪讬谞讬 诪砖讜诐 讙讝讬专讛 讚住讜讻讛 讜诪讛专砖"诇 讛讙讬讛 讘讚讘专讬 讛转讜住' 诇拽讬讬诐 讚讘专讬讛诐 诇讘谞讬 讗专抓 讬砖专讗诇 讗讘诇 讚讘专讬 讛转讜住' 讛诐 诪注讜专讘讬诐 讘讙诪讙讜诪讬诐 专讘讬诐 讜讗讬谉 诇讛讗专讬讱 讘讛诐 讻讬 诇讚讘专讬谞讜 讚讘专讬 讛转讜住' 讬讘讜讗讜 注诇 谞讻讜谉 讘诇讬 诪讞拽 讜讙诪讙讜诐 讙诐 讚讘专讬 讛诪专讚讻讬 住讜祝 驻专拽 诇讜诇讘 讜注专讘讛 讗讬 讗驻砖专 诇讛讙讬讛 注"驻 讛讙讛转讜 讻讗谉 讜讚讜"拽:


讘讚"讛 住讜讻讛 转谞讬讗 讻讜' 讜讗驻讬诇讜 谞驻诇讜 讜讗驻讬诇讜 讘讞讜诇 讛诪讜注讚 讻讜' 注讻"诇 诇爪讚讚讬谉 拽讗诪专 讗驻讬诇讜 谞驻诇讜 讘讬讜诐 讟讜讘 讜砖讘转 讜诪砖讜诐 诪讜拽爪讛 讜讗驻讬诇讜 讘讞讜诇 讛诪讜注讚 讜诇讗 谞驻诇讜 讚讛讜讬 诪讬讛转 讘讬讝讜讬 诪爪讜讛 讜讻"讛 讘讛讙讛转 讗砖专"讬 讜拽"诇:


讘讗"讚 讜驻专讬讱 诇诪讬诪专讗 讚诪讛谞讬 讻讜' 讜诪砖谞讬 住讬驻讗 讗转讗谉 讻讜' 讜讘转专 讛讻讬 驻专讬讱 讻讜' 诇讗 讘注讬 诇砖谞讜讬讬 讻讜' 注讻"诇 专"诇 讚诇讗 讘注讬 诇砖谞讜讬讬 讘拽讜砖讬讗 拽诪讬讬转讗 讻讚诪砖谞讬 讘讘转专讬讬转讗 讚讛讻诇 诇驻讬 转谞讗讜 讘拽诪讬讬转讗 讚拽讗讬 讗注爪讬 住讜讻讛 诪砖诪注 讘讻诇 讛住讜讻讛 讗讘诇 讘讘转专讬讬转讗 谞讬讞讗 讚拽讗讬 讗谞讜讬 住讜讻讛 讜拽"诇:





诪讛专"诐

讘转讜住' 讚"讛 讗住讜专 诇讛住转驻拽 诪诪谞讜 注讚 诪讜爪讗讬 讬讜诐 讟讜讘 讛讗讞专讜谉 讻讜' 诪驻专砖 驻专拽 诇讜诇讘 讜注专讘讛 诪砖讜诐 讚住讜讻讛 讘住驻拽 讝' 住驻拽 讞' 讬转讜讘讬 讬转讘讬谞谉 讻讜' 谞"诇 讚讻诇 讚讘讜专 转讜住驻讜转 讛讜讗 诪讜讟注讛 砖讛专讬 讘砖诪注转讬谉 讚拽转谞讬 讘讘专讬讬转讗 注讚 诪讜爪讗讬 讬讜"讟 讛讗讞专讜谉 讗讬谞讜 诪讬讬专讬 讻"讗 讘砖诪讬谞讬 砖诇 讞讙 讛住讜讻讜转 砖讛讜讗 谞拽专讗 讬讜"讟 讗讞专讜谉 砖诇 讞讙 讜诇讗 讬讜诐 讛讟' 砖诇 讞讙 砖讛专讬 讘讝诪谉 讛转谞讗讬诐 砖讛讬讜 讘讗专抓 讬砖专讗诇 诇讗 讛讬讜 注讜砖讬诐 讛讞讙 讟' 讬诪讬诐 讜讙诐 讛住讜讙讬讗 讚驻专拽 诇讜诇讘 讜注专讘讛 诇讗 讗讬讬专讬 砖诐 讻诇诇 诪讬讜诐 讛讟' 讻讬 讗诐 诪讬讜诐 讛砖诪讬谞讬 讜讗讬谉 讛住讜讙讬讗 砖诐 讻诇诇 讘诇砖讜谉 讝讛 砖诪讘讬讗讬诐 讛转讜住驻讜转 讘讚讘讜专 讝讛 讗诇讗 讛讻讬 讗讬转讗 讛转诐 讗"专 讬讜讞谞谉 讗转专讜讙 讘砖讘讬注讬 讗住讜专 讘砖诪讬谞讬 诪讜转专 住讜讻讛 讗驻讬诇讜 讘砖诪讬谞讬 讗住讜专 讜讗诪专讬谞谉 讛转诐 诪讗讬 砖谞讗 住讜讻讛 讜诪"砖 讗转专讜讙 讜诪砖谞讬 住讜讻讛 讚讞讝讬 诇讘讬谉 讛砖诪砖讜转 驻讬' 讘讬谉 讛砖诪砖讜转 砖诇 诪讜爪讗讬 砖讘讬注讬 讜转讞诇转 砖诪讬谞讬 讚讗讬 诪转专诪讬 诇讬讛 住注讜讚转讗 讘注讬 诇诪讬转讘 讘讙讜讜讛 讜诪讬讻诇 讘讛 讗转拽爪讗讬 诇讘讬谉 讛砖诪砖讜转 讜诪讙讜 讚讗转拽爪讗讬 诇讘讬谉 讛砖诪砖讜转 讗转拽爪讗讬 诇讻讜诇讗 讬讜诪讗 讚砖诪讬谞讬 讗转专讜讙 讚诇讗 讞讝讬 诇讘讛砖"诪 驻讬' 讘诪讜爪讗讬 讝' 砖讛专讬 讬爪讗 讘讜 讘砖讞专讬转 诇讗 讗转拽爪讗讬 诇讘讬谉 讛砖诪砖讜转 讜诇讗 讗转拽爪讗讬 诇讻讜诇讗 讬讜诪讗 讚砖诪讬谞讬 驻讬专讜砖 讜诇讻讱 诪讜转专 讘砖诪讬谞讬 讜诪拽砖讜 砖诐 讛转讜住' 讜讘驻"拽 讚住讜讻讛 讚祝 讬' 讗注"讙 讚讗转专讜讙 谞诪讬 诪讜拽爪讛 讘讘讬谉 讛砖诪砖讜转 讚诪讜爪讗讬 讝' 诪砖讜诐 讚砖诪讗 讬讜诐 讛讜讗 讜讛讜讬 讝' 砖诇 讞讙 诇讗 砖讬讬讱 讻讬 讛讗讬 讙讜讜谞讗 诇讗讜住专讜 讘砖诪讬谞讬 讘诪讙讜 讚讗转拽爪讗讬 讻讜' 诪讗讞专 讚诇讗 谞讗住专 讗诇讗 诪讞诪转 讬讜诐 砖注讘专 讜诪讘讬讗讬诐 专讗讬讛 诪讘讬爪讛 砖谞讜诇讚讛 讘讝讛 诪讜转专转 讘讝讛 讻诪讜 砖讻转讘讜 讛转讜住驻讜转 讙诐 讻谉 讛讻讗 讜讻转讘讜 注讜讚 砖诐 讜诇讗 讚诪讬 诇住讜讻讛 讚讗诪专讬谞谉 诪砖讜诐 讚讗讬 讗转专诪讬 诇讬讛 住注讜讚转讗 讘讬谉 讛砖诪砖讜转 讗注"讙 讚诇讗 诪讞讬讬讘 诇诪讬讻诇 讘讛 讗诇讗 诪砖讜诐 住驻讬拽讗 讬讜诐 砖注讘专 砖讗谞讬 住讜讻讛 讚诪"诪 讞讬讬讘 诇诪讬讻诇 讘讛 诪讞诪转 诪讛 砖讬讛讬讛 讜讻讜' 注"砖 讜讻砖讬讟讛 讝讜 爪专讬讱 诇讙专讜住 讙诐 讻谉 讛讻讗 讘转讜住驻讜转 讗诇讗 砖谞驻诇 讛讟注讜转 讘住驻专讬诐 诪砖讜诐 讚诇讚讬讚谉 讗谞讜 注讜砖讬谉 砖谞讬 讬诪讬诐 讬讜"讟 讗讞专讜谉 讘讻诇 砖谞讬 讬讜"讟 砖诇 讙诇讬讜转 讜讘砖诪讬谞讬 讛讜讗 住驻拽 砖讘讬注讬 讜拽讬"诇 讚讘砖诪讬谞讬 讬转讘讬谞谉 讘住讜讻讛 讗讘诇 讘专讜讻讬 诇讗 诪讘专讻讬谞谉 诪砖讜诐 讚住驻拽 讛讜讗 讜诇讚讬讚谉 讗讬 诪转专诪讬 诇讬讛 住注讜讚转讗 讗驻讬诇讜 讘讘讛砖"诪 讚诪讜爪讗讬 砖诪讬谞讬 讞讬讬讘 诇诪讬转讘 讘住讜讻讛 讜诇诪讬讻诇 讘讛 讜诪讙讜 讚讗转拽爪讗讬 诇讘讬谉 讛砖诪砖讜转 讗转拽爪讗讬 诇讻讜诇讗 讬讜诪讗 讜诇讚讬讚谉 讘讗诪转 讛住讜讻讛 讗驻讬诇讜 讘讟' 讗住讜专 诪讛讗讬 讟注诪讗 讚住驻拽 讞' 讛讜讗 讜讛转砖讬注讬 诇讚讬讚谉 讻诪讜 讛讞' 诇讚讬讚讛讜 讗讘诇 讗转专讜讙 讗讬谞讜 讗住讜专 讻讬 讗诐 讘讝' 讗讘诇 讘讛' 讛讜讗 诪讜转专 讗驻讬诇讜 诇讚讬讚谉 砖讛专讬 讙诐 诇讚讬讚谉 讗讬谉 谞讜讟诇讬谉 讛讗转专讜讙 讻讬 讗诐 注讚 砖讞专讬转 讬讜诐 讝' 讜转讜 诇讗 讜讗驻砖专 讚诇讚讬讚谉 讻讬讜谉 讚砖诪讬谞讬 住驻拽 砖讘讬注讬 讗住讜专 讛讗转专讜讙 讙诐 讘讞' 讚讛讘' 讬诪讬诐 讻讞讚讗 讬讜诪讗 讛讜讗 诇注谞讬谉 讝讛 讗讘诇 讗讬谞讜 诪讜讻专讞 讜诪住讘讛 讝讜 谞转驻砖讟讛 讛讙讬专住讗 讝讜 砖诇驻谞讬谞讜 讘转讜住驻讜转 讘讚讘讜专 讝讛 讗讘诇 讛讗诪转 讛讜讗 砖讛转讜住驻讜转 诇讗 讗讬讬专讬 讗诇讗 讘砖诪讬谞讬 诇讞讜讚 讜诇讗 诪转砖讬注讬 讻讗砖专 讻转讘谞讜 讜注讬讬谉 讘住讜讻讛 讘驻"拽 讚祝 讬' 讜转诪爪讗 讻诇 讛砖讬讟讛 讝讜 诪讘讜讗专转 讛讬讟讘 讜讚讜"拽 讗讘诇 讘诪住讻转 讘讬爪讛 讚祝 诇' 注"讘 讚"讛 注讚 诪讜爪讗讬 讬讜"讟 讛讗讞专讜谉 砖诇 讞讙 诪驻专砖讬诐 砖诐 讛转讜住驻讜转 讬讜诐 讛讗讞专讜谉 讙诐 注诇 讬讜诐 讛转砖讬注讬 注"砖:





讞讻诪转 砖诇诪讛

转讜住' 讘讚"讛 讗住讜专 诇讛住转驻拽 讻讜' 讗讬转拽爪讬 讻讜诇讬 讬讜诪讗 砖诇 住驻拽 砖诪讬谞讬 讜转砖讬注讬 讻讜'. 谞"讘 诪讛 砖讻讜转讘讬谉 讛转讜住' 砖诇 住驻拽 砖诪讬谞讬 讜转砖讬注讬 讘讙诪' 诇讗 谞讗诪专 专拽 讬讜诐 砖诪讬谞讬 讛讬讬谞讜 诇讘谞讬 讗"讬 讜诪诪讬诇讗 诇讚讬讚谉 讗驻讬' 讘讬讜诐 讟' 诪砖讜诐 住驻讬拽讗 讚讬讜诪讗 讜讻谉 讗转专讜讙 讛讗讬讚谞讗 讗祝 讘讬讜诐 讛砖诪讬谞讬 讗住讜专 诪讻讞 住驻讬拽讗 讚讬讜诪讗 讜讻谉 讗讬转讗 讛转诐 诇讛讚讬讗 讜拽"诇:


讘讗"讚 讜诇讗 讗讬转住专 讘砖诪讬谞讬 诪砖讜诐 讚讗讬转拽爪讬 讻讜' 讚讘讬谉 讛砖诪砖讜转 砖诇 砖讘讬注讬 谞诪讬 讗住讜专 讻讜' 讻爪"诇. 讜谞"讘 讻讗砖专 讛讙讛转讬 讻谉 诪爪讗转讬 讘讙诇讬讜谉 转讜住' 讬砖谞讬诐 讜讻"讛 诇讛讚讬讗 讘转讜住' 驻专拽 拽诪讗 讚住讜讻讛 讜讘讗砖专"讬 驻专拽 诇讜诇讘 讜注专讘讛 讜讗注"讙 砖讘讙诪' 诇讗 诪驻专砖 讟注诪讗 讚住讜讻讛 讚诪讬转讘 讬转讘讬谞谉 讻讜' 讜讗转专讜讙 讗讬谞讜 谞讬讟诇 讻讜' 讗诇讗 注讬拽专 讟注诪讗 讚讗转专讜讙 诪砖讜诐 讚讻讘专 谞驻讬拽 讘讬讛 讘砖讞专讬转 讜诇讗 讗讬转拽爪讬 讘讬谉 讛砖诪砖讜转 诪"诪 谞专讗讛 诇讬讬砖讘 讚讛转讜住驻讜转 诪驻专砖讬诐 讟注诪讗 讗诪讗讬 讗转专讜讙 谞诪讬 诇讗 讗讬转拽爪讬 讘讬谉 讛砖诪砖讜转 讚讬诇诪讗 谞诪讬 讗讬 讗讬转专诪讬 诇讬讛 讚诇讗 谞驻讬拽 讘讬讛 讘砖讞专讬转 讻诪讜 砖讛拽砖讛 讛专"谉 讘住讜讻讛 注"讻 诪驻专砖讬诐 讚讘讗转专讜讙 诇讗 砖讬讬讻讗 讛讗 讻诪讜 砖讗讬谞讜 谞讬讟诇 诇讚讬讚谉 讘住驻讬拽讗 讚讬讜诪讗 讘讬讜诐 砖诪讬谞讬 讛讜讗 讛讚讬谉 讘住驻拽 讘讬谉 讛砖诪砖讜转 讜住讜讻讛 讻诪讜 砖讗讟 讬讜砖讘讬谉 注转讛 讘讬讜诪讗 讚砖诪讬谞讬 诪讻讞 住驻讬拽讗 讛"讛 讘讘讬谉 讛砖诪砖讜转 讗驻讬诇讜 诇讘谞讬 讗专谉 讬砖专讗诇 讜拽"诇 (注讬讬谉 讘诪讛专砖"讗):


讘讚"讛 住讜讻讛 转谞讬讗 讻讜' 讜诪砖谞讬 住讬驻讗 讻讜'. 谞"讘 驻讬专讜砖 讚拽转谞讬 讜讗诐 讛转谞讛 注诇讬讛谉 讻讜' 讗注"驻 讚诇注讬诇 诪讬谞讬讛 转谞讬讗 讜砖讜讬谉 讘住讜讻转 讛讞讙 讘讞讙 砖讗住讜专 诇讬讟讜诇 诪诪谞讛 注爪讬诐 住讬驻讗 讚讜讗诐 讛转谞讛 讻讜' 讗讬讬专讬 讘住讜讻讛 讚注诇诪讗 讜拽"诇:





专砖"砖

讙诪专讗 住讻讻讛 讻讛诇讻转讛 讻讜' 讬讬谞讜转 砖诪谞讬诐 讻讜' 讻爪"诇. 讜诪诇转 砖诇 诇诪讞讜拽:



砖诐 住诇注 砖诇 诪注"砖 讻讜'. 谞"诇 诇诪讞讜拽 转讬讘讜转 住诇注 砖诇. 讜讻"谞 诪驻专砖"讬 讜讻谉 讘转讜住驻转讗 诇讬转讗. 讜讙讬' 砖诇驻谞讬谞讜 讬诇"驻 注"驻 砖讻' 讛转讜住' 专"驻 讛讝讛讘 讜讘讻"讚 讚诪砖拽诇 讚讬谞专 讝讛讘 讻驻诇讬诐 讘砖诇 讻住祝 讜讛住诇注 砖讛讜讗 讚' 讚讬谞专讬诐 诪砖拽诇讜 讘' 讚讬谞专讬 讝讛讘. 讜诪讚讜讬讬拽 住诇注 讻讜' 讻谞讙讚讜 讚讬谞专讬 讝讛讘 讚讛讬讬谞讜 砖谞讬诐:



专砖"讬 [讚"讛 讛诇讻讛 讻专"砖. 讜讛讜讬 转讜诇讚讛 讚讞讜专砖 讻讜'. 注诪砖"讻 注"讚 讘住讜讻讛 (诇"讙 讘') 讜讻讗谉 讬"诇 讚讻讜讜谞转讜 讗讬诇讜 讛讜讛 注讘讬讚讬 讻讚专讻讜 讻讚讗讬转讗 诇拽诪谉 (注"讙 讘')] :



砖诐 讚"讛 讗讻讞讜砖讬. 诪诇讞诇讜讞讬转 砖讜诪谞讜 讻爪"诇:





讘谉 讬讛讜讬讚注

诪址讬执诐 讗值讬谉 讘旨讜止, 讗植讘指诇 谞职讞指砖讈执讬诐 讜职注址拽职专址讘旨执讬诐 讬值砖讈 讘旨讜止. 诪拽砖讬诐 讗诐 讻谉 诇诪讛 讻转讘 '专值拽'? 讜谞专讗讛 诇讬 讚讗讬 诇讗 讻转讘 专值拽 讗诇讗 讻转讘 讗值讬谉 讘旨讜止 诪指讬执诐, 讛讜讜讛 讗诪讬谞讗 诪址讬执诐 讗值讬谉 讘旨讜止 讗植讘指诇 讛侄讘侄诇 讬值砖讈 讘旨讜止, 讻讬 讬砖 讘讜专讜转 注诪讜拽讬诐 诪诇讗讬诐 讛讘诇 讜注砖谉 讜讛讜讗 诪讝讬拽 讜诪诪讬转 诇讻诇 讘注诇 讞讬 讛讬讜专讚 砖诐. 讜讘讝讛 讬爪讗 拽讜砖讬讗 注诇 专讗讜讘谉 讗讬讱 讞砖讘 诇讛爪讬诇讜 讘讻讱 讜讛诇讗 讗驻砖专 砖讬诪讜转 讞住 讜讞诇讬诇讛 诪谉 讛讛讘诇 讛专讘, 诇讻讱 讻转讬讘 专值拽 讚诪讝讛 诇诪讬讚讬谉 砖诇讗 讛讬讛 讘讜 讛讘诇, 讜讗诐 讛讬讛 讻讜转讘 转讬讘转 专值拽 讘诇讘讚 讛讜讛 讗诪讬谞讗 讚诇讗 讛讬讛 讘讜 谞讞砖讬诐 讜注拽专讘讬诐 讜讛讬讛 诪转诪注讟 讛谞住 讘讻讱, 诇讝讛 讗诪专 讗值讬谉 讘旨讜止 诪指讬执诐 诇诪讬讚拽 诪址讬执诐 讗值讬谉 讘旨讜止 讗植讘指诇 谞职讞指砖讈执讬诐 讜职注址拽职专址讘旨执讬诐 讬值砖讈 讘旨讜止, 讜讛讟注诐 讚谞讞砖讬诐 讜注拽专讘讬诐 讚专讻诐 诇注诪讜讚 讘讞专讻讬诐 讜讘住讚拽讬诐 讜诇讗 讘拽专拽注讬转 讛讘讜专, 诇讻谉 讛砖转讗 转讜讻诇 诇讜诪专 注诇讬讜 专值拽 讗祝 注诇 驻讬 砖讬砖 砖诐 谞讞砖讬诐 讻讬 讗讬谞诐 讘讞诇诇 讛讘讜专 讗诇讗 讘住讚拽讬诐 讜讞专讻讬诐, 讜砖驻讬专 转讜讻诇 诇诪讬讚拽 诪址讬执诐 讗值讬谉 讘旨讜止 讗植讘指诇 谞职讞指砖讈执讬诐 讜职注址拽职专址讘旨执讬诐 讬值砖讈 讘旨讜止, 讜讘讝讛 讗讬谉 拽讜砖讬讗 注诇 专讗讜讘谉 砖讞砖讘 诇讛爪讬诇讜 讘讻讱 讻讬 讛讜讗 诇讗 专讗讛 讘讜 谞讞砖讬诐 诪驻谞讬 砖讛讬讜 讘讞讜专讬谉 讜住讚拽讬谉 讜讗讬谞诐 谞讙诇讬谉 讘拽专拽注讬转 讛讘讜专 讜转讜讱 讞诇诇讜. 讜谞专讗讛 诇讬 讘住"讚 诪诇讬爪讛 谞讗讛 讘讚讘专讬 讛诪讗诪专 砖专诪讝 诇驻讬 讚专讻讜 注诇 注诐 讛讗专抓 砖讛讜讗 谞拽专讗 '讘讜专' 讗讬谉 讘讜 诪讬诐 讝讜 转讜专讛, 讗讘诇 谞讞砖讬诐 讜注拽专讘讬诐 讬砖 讘讜 砖讛讜讗 诪讝讬拽 诇转诇诪讬讚讬 讞讻诪讬诐 讘讚讘讜专讜 讜诪注砖讬讜 讻谞讞砖讬诐 讜注拽专讘讬诐.



讗指住讜旨专 诇职讛址专职爪讜止转 诪指注讜止转 讻旨职谞侄讙侄讚 谞值专 讞植谞只讻旨指讛. 讬砖 诇讛拽砖讜转 诇诪讛 谞拽讬讟 讛讻讬 讜讛讜讛 诇讬讛 诇诪讬诪专 讗住讜专 诇讛砖转诪砖? 讜谞专讗讛 诇讬 讘住"讚 谞拽讬讟 讻谉 诇专讘讜转讗 讚讗驻讬诇讜 诇诪谞讜转 诪注讜转 砖讝讛 讗驻砖专 诇注砖讜转 讘讚讜讞拽 拽爪转 讙诐 讘讞砖讱 讻讬讜谉 讚讗讬谉 爪专讬讱 诇讘讚讜拽 讗讜转诐 讗诇讗 专拽 诪讜谞讛 诪讬谉 诪讟讘讬注 讗讞讚 讗祝 注诇 驻讬 讻谉 讗住讜专 讻讬讜谉 讚谞讛谞讛 拽爪转 诪讗讜专讛, 讜诇讻谉 讙诐 讘讝讛 讗诪专 诇职讛址专职爪讜止转 专爪讜谞讜 诇讜诪专 诇诪谞讜转 讜诇讗 讗诪专 诇讘讚讜拽 诪注讜转 讚讝讛 驻砖讬讟讛 讚讗住讜专 讻讬 讛讜讗 诪砖转诪砖 诪诪砖.





讘谞讬讛讜

砖讈侄诇旨止讗 讬职讛讜旨 诪执爪职讜讜止转 讘旨职讝讜旨讬讜止转 注指诇指讬讜. 谞专讗讛 诇讬, 讛讻讜谞讛 注诇 讙讜驻讜 砖诇讗 讬诪讗住 讙讜驻讜 讗转 讛诪爪讜转, 砖谞诪讗住 诇转驻讜住 讘讬讚讜 注驻专 讜讗驻专 诇讻住讜转 讘讜 讛讚诐 讻砖讛讜讗 讗讜讞讝 讘讬讚讜, 讜讻谉 谞诪讗住 诇讬转谉 讝专讜注 讜诇讞讬讬诐 讜拽讬讘讛 讘讬讚讜, 讜讻讗砖专 讛讬讛 谞诪讗住 讬砖砖讻专 讗讬砖 讻驻专 讘专拽讗讬 诇注讘讜讚 注讘讜讚讛 讘讬讚讜 (讻专讬转讜转 讻讞.).
讜诪讛 砖讗诪专: 讛指讻指讗 谞址诪旨执讬 砖讈侄诇旨止讗 讬职讛讜旨 诪执爪职讜讜止转 讘旨职讝讜旨讬讜止转 注指诇指讬讜 拽砖讛, 诪讗讬 诪讚诪讬 讛讗 诇讛讗, 讜讛诇讗 讻住讜讬 砖讗谞讬, 砖注讜砖讛 诪爪讜转 讻住讜讬 讘专讙诇讬讜, 讛讗 讜讚讗讬 诪讘讝讛 讛诪爪讜讛 讘讻讱, 讗讱 讻讗谉 诪讜谞讛 诪注讜转 诇讗讜专 讛谞专 讛讝讜专讞 讘讘讬转, 讜讗讬谞讜 注讜砖讛 讘讝讬讜谉 讘讙讜祝 讛谞专 砖诇 讞谞讜讻讛?
讜谞专讗讛 诇讬, 讙诐 讛讻讗 注讘讬讚 讘讝讬讜谉 讘讙讜祝 讛谞专, 讚讗诐 讬转讬专讜 诇讜 砖诪讜砖 诇讗讜专 讛谞专, 讗讝 讗驻砖专 砖讬拽讞 讛谞专 讞谞讻讛 注爪诪讜, 讜讬讻谞讬住谞讜 诇讘讬转 讛讻住讗 诇讛讗讬专 诇讜 讘讜 砖诐.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 讗诪专 讗讘讬讬 讻诇 诪讬诇讬 讚诪专. 注讬讬谉 诇拽诪谉 讚祝 诪讜 注"讗 转讜住驻讜转 讚"讛 讚谞驻讟讗 讜讘注讬专讜讘讬谉 讚祝 爪讙 注"讘 转讜住驻讜转 讚"讛 诇讗 转讬诪讗:





讞讬讚讜砖讬 专讘讬 注拽讬讘讗 讗讬讙专

诪转谞讬' 讛讚诪讗讬 诪注专讘讬谉 讘讜 讜讻讜'. 拽"诇 诇砖讬讟转 专"转 住驻"讝 讚讘讘"诪 讚诇讜拽讞 讗讞专 诪讬专讜讞 驻讟讜专 诪讚讗讜专讬讬转讗. 讗"讻 讛讬讻讬 讛讜讬 讘注讬 诇讛讜讻讬讞 诪讛讱 讚讚诪讗讬 讚讻诇 讚讚讘专讬讛诐 诇讗 讘注讬 讘专讜讻讬. 讗"讻 讗诪讗讬 谞拽讟 讚诪讗讬 讛诇讗 讘讻讛"讙 讚诇拽讞 诪讞讘讬专讜 讗祝 讘讜讚讗讬 讬讛讬' 讛讚讬谉 讚诪驻专讬砖 注专讜诐 讚诇讗 讘注讬 讘专讜讻讬 讻讬讜谉 讚讛讜讬 讚专讘谞谉: 讚祝 谞讟 转讚"讛 讜专"讬 讗诪专 讜讻讜' 讜讗讬 诇讗 驻讬' 讛拽讜谞讟专住 讚讛转诐 讛讜讬 谞讬讞讗 讜讻讜'.
拽爪专讛 讚注转讬 诪诇讛讘讬谉. 讗讬讱 注诇讛 注诇 讚注转诐 诇讜诪专 讚诇讗 讻驻讬' 讛拽讜谞讟专住. 讚讗讬讱 讬驻专砖 讘注"讗 讛讗 讚讗诪专 专讘讗 讟讛讜专 诪诇拽讘诇 讝讬转讬诐 讜讻讜' 讜诇讗讬讝讛 注谞讬谉 讛讜讗 讟讛讜专. 讙诐 住转诐 诪转谞讬' 讘讻诇讬诐 驻"讙 讛注砖讜讬 诇讗讜讻诇讬诐 讻诪讜爪讬讗 讝讬转. 讛专讬 讚讘诪讜爪讬讗 讝讬转 讘讟诇 诪转讜专转 讟讜诪讗讛:





讞讬讚讜砖讬 讞转"住

驻住讜诇讛 讻住讜讻讛 讜讻诪讘讜讬 谞"诇 讚谞拽讟 诇砖讜谉 驻住讜诇讛 讚砖讬讬讱 讘讚讗讜专讬' 讻诪"砖 转讜住' 诇讛讜专讜转 谞转谉 讚谞讛讬 讚讛讚诇拽转 谞专讜转 讘注爪诐 诇讗讜 讚讗讜专讬讬转' 诪"诪 讞谞讜讻讛 讙讜驻讬' 讜讻诇 讬"讟 讛拽讘讜注讬诐 注诇 谞住讬诐 讚讗讜专讬讬转讗 谞讬谞讛讜 讻讚注转 讘讛"讙 讚讛诇诇 讜诪讙讬诇讛 讜讞谞讜讻讛 讚讗讜专讬讬转' 讜驻诇讬讙讬 讘讝讛 专诪讘"诐 讜专诪讘"谉 讘住' 讛诪爪讜转 讘砖专砖 讛专讗砖讜谉 住讜祝 转砖讜讘讛 讗' 讜转砖讜讘讛 讘' 注"砖 讜诇驻注"讚 诇讗讜 讬驻诇讗 讻诇诇 诇讜诪专 讚拽"讜 讚讬诇驻讬' 驻"拽 讚诪讙讬诇讛 讚讗讜专讬讬转讗 讛讬讗 讛砖转讗 诪砖讬注讘讜讚 诇讙讗讜诇讛 讗诪专讬' 砖讬专讛 诪诪讬转讛 诇讞讬讬诐 诇讗 讻"砖 谞诪爪讗 诪"注 讚讗讜专讬讬转' 诇拽讘讜注 讬讜诐 注诇 讻诇 谞住 讗诇讗 砖讞讻诪讬诐 拽讘注讜 诪讛 诇注砖讜转 讘讜 诪注讬谉 讛诪讗讜专注 讘讝讛 诇拽专讜讗 诪讙讬诇讛 讜诇砖诇讜讞 诪谞讜转 讜讘讝讛 诇讜诪专 讛诇诇 讜诇讛讚诇讬拽 谞专讜转 谞诪爪讗 注讬拽专讜 讚讗讜专讬讬转讗 讜驻讬专讜砖讜 诪讚专讘谞谉:


讜讘讝讛 讬"诇 讛诪砖讱 讚专' 转谞讞讜诐 讚讜讛讘讜专 专拽 诇讻讗谉 讚讘专讘讛 驻' 讜讬砖讘 驻诇讬讙讬 讞讚 诪驻专砖 谞转专讜拽谞讛 讘讜专讜 砖诇 讗讘讜转 讜诇讗 讛讬' 讘讛 诪讬诐 砖诇 转讜专讛 讜谞"诇 讻讜讜谞转讜 讘诪讛 砖讗诪专 诪讛 讘爪注 讜讙讜' 诇讻讜 讜谞诪讻专谞讜. 讜讛诇讗 讗谞谉 拽讬讬"诇 砖讘讬 拽砖讛 诪讞专讘 讻诪讘讜讗专 讘"讘 讞' 注"讘. 讗诪谞诐 诇驻"讝 讙诐 拽"讜 讛谞"诇 诇讬转讗 诪砖讬注讘讜讚 诇讙讗讜诇讛 讗诪专讬谞谉 砖讬专讛 诪诪讬转讛 诇讞讬讬诐 诇讗 讻"砖 讛诇讗 砖讬注讘讜讚 拽砖讛 讟驻讬 讜诇讬讻讗 拽"讜 讜讗"讻 拽砖讛 讗讬讱 讗诪专 诇砖讜谉 驻住讜诇讛 讛讗 诇讗 讛讜讛 讚讗讜专讬讬转' 讜注"讻 爪"诇 讗讞专 诪转谉 转讜专讛 砖讘讬 拽砖讛 诪砖讜诐 砖讗讬谞讜 讬讻讜诇 诇拽讬讬诐 转讜专讛 讜诪爪讜转 讘讬谉 讛讙讜讬诐 讗讘诇 讘诪爪专讬诐 讛讬' 砖讘讬 拽讬诇 诪诪讬转讛 讜住讘专讗 讝讜 专诪讬讝讗 讘"讘 讞' 注"讗 转讜住' 讚"讛 讬转讬讘 讜讻讜' 讚讘砖讘讜讬诐 讙讜讬诐 诇讬讻讗 诪爪讜讛 专讘讛 讜讛讬讬谞讜 诪讟注诐 讛谞"诇. 讜讗"讻 讛"讛 讘砖讘讜讬诐 拽讜讚诐 诪"转 讜讗驻讬' 诇诪讛 砖讻' 专诪讘"谉 砖讘讗"讬 砖诪专讜 讗讘讜转谞讜 讛诪爪讜转 诪"诪 讛诐 诪讻专讜讛讜 诇讬砖诪注讗诇讬诐 诇讛讜专讬讚讜 诪爪专讬诪讛 讜讘讞"诇 诇讗 砖诪专讜 讛转讜专讛 讜讗"讻 砖讘讬 拽讬诇 讜讬驻讛 讗诪专讜 诪讛 讘爪注 诇讻讜 讜谞诪讻专谞讜 讜诇讗 谞转专讜拽谞讛 讘讜专讜 砖诇 讬注拽讘 诪诪讬 转讜专讛 讜注"讻 讛讘讜专 专拽 诇讛讜专讜转 诪讬诐 讗讬谉 讘讜 讗讘诇 谞讞砖讬诐 讜注拽专讘讬诐 讛讬讜 讘讜 讜讗"砖 讛讛诪砖讱 讜拽"诇. 讜讚注 讚讗驻砖专 诇讜诪专 砖讗谞讬 砖讘讬 讚诪爪专讬诐 讚讗诇讜诇讬 讬爪讗谞讜 诪砖诐 诇讗 拽专讘谞讜 诇驻谞讬 讛专 住讬谞讬 讜讚谉 诪讬谞讬讛 诇驻讜专讬诐 砖注"讬 讛谞住 讛讬' 拽讘诇转 讛转讜专讛 讙"讻 讚讛讚专 拽讘诇讜讛讜 讘讬诪讬 讗讞砖讜专讜砖 讜讛"讛 诇谞专 讞谞讜讻讛 砖讛讬' 注讬拽讜专 讛爪专讛 砖专爪讜 诇讛注讘讬专谞讜 注诇 讛讚转 讜诇讗 讘拽砖讜 诇讛专讜讙 讗讚诐 讗诇讗 讛诪拽讬讬诐 讗转 讛转讜专讛 讚讛专讬 诪砖"讛 诇讗 拽讘注讜诐 专拽 诇讛讜讚讜转 讜诇讛诇诇 讜诇讗 诇砖诪讞转 讛讙讜祝 讻讬 诇讗 谞注砖讛 谞住 诇讙讜祝 专拽 诇转讜专讛 讜讗"讻 谞住 讞谞讜讻讛 讗转讬' 诪讬爪讬讗转 诪爪专讬诐 讗讘诇 诇拽讘讜注 讬讜"讟 注诇 谞住讬诐 讗讞专讬诐 诪谞"诇. 讜讘讝讛 驻诇讬讙讬 拽诪讗讬 讚拽诪讗讬 注讬讬谉 诪讙"讗 住住讬' 转专驻"讜. 讜驻专"讞 驻诇讬讙 讜讻讘专 讛讗专讻谞讜 讘讝讛 讘诪拽讜诐 讗讞专:


讘讟驻讞 讛住诪讜讻讛 诇驻转讞. 谞"诇 谞驻拽讗 诇讛讜 讚讗诐 讛拽讘"讛 诪驻专住诐 注讜砖讬 诪爪讜讛 讻诪"砖 专砖讘"讗 讘转砖讜讘讛 诪诪讚专砖 讚讛拽讘"讛 驻专住诐 诪爪讜转 专讗讜讘谉 讜讬砖诪注 专讗讜讘谉 讜讬爪讬诇讛讜 诪讬讚诐 诪讻"砖 砖讬砖 诇谞讜 诇驻专住诐 注讜砖讬 专爪讜谞讜 注讬讬谉 转砖讜' 专砖讘"讗 住讬' 转拽驻"讘 讜讗"讻 拽"讜 讘谉 讘谞讜 砖诇 拽"讜 砖注诇讬谞讜 诇驻专住诐 谞讬住讬 讛' 讜讞住讚讬讜 注诪谞讜 讜注讜讚 讛拽讘"讛 砖讜诪专 注诇讬谞讜 讘讞讜抓 注诇 讛驻转讞 讘诪讝讜讝讛 诇砖诪专谞讜 诪讻诇 专注 讻诪"砖 讘诪住' 注"讝 讬"讗 注"讗 拽"讜 砖谞拽讘注 驻专住讜诐 谞讬住讜 注诇 讛驻转讞 诪讘讞讜抓 讜注诇 讝讛 住诪讻讜 讜拽讘注讜 谞"讞 注诇 驻转讞 讘讬转讜 讘讞讜抓 讜讝讛 驻讬' 讛诪讚专砖 讛讚讜讚讗讬诐 谞转谞讜 专讬讞 讝讛 专讗讜讘谉 砖谞拽专讗 讚讜讚讗讬诐 讜注诇 驻转讞讬谞讜 讻诇 诪讙讚讬诐 讝讛 诪讝讜讝讛 讜谞"讞 讞讚砖讬诐 讙诐 讬砖谞讬诐 讚讜讚讬 爪驻谞转讬 诇讱 讞讚砖讬诐 讝讛 谞"讞 讚专讘谞谉 讙诐 讬砖谞讬诐 讝讛 诪讝讜讝讛 讚讗讜专讬讬转讗 讜诇讛谞"诇 讬讜讘谉:


讗住讜专 诇讛专爪讜转 诪注讜转 讜讻讜' 讛讗专讻转讬 讘拽讜谞讟专讬住:


诪砖讜诐 讗讻讞讜砖讬 诪爪讜讛 注讬讬谉 讛讬讟讘 住驻专 讘谞讬 讬讜谞讛 住讬' 专注"讚 讜讘拽讜谞讟专住讬 讛讗专讻转讬 讘讻诇 讛砖讬讬讱 诇住讜讙讬':


诪砖专讙讗 诇砖专讙讗 驻讬专砖"讬 诪讘讬讗 谞专 讗爪诇 谞专 讜砖谞讬讛诐 砖诇 诪爪讜讛 诪砖诪注 讗' 砖诇 转"转 讜讗' 砖诇 讞谞讜讻讛 讗讜 砖诇 转驻诇讛 讜讻讚讜诪讛 讗讘诇 砖谞讬讛诐 砖诇 讞谞讜讻讛 讗"讗 诇砖讬讟转 专砖"讬 砖诪讚诇讬拽讬' 讘转讜讱 讛讞爪专 讻诇 讗' 讘驻转讞 讘讬转讜 讜诇讗 讬讝讚诪谞讜 讘' 谞专讜转 讝讛 讗爪诇 讝讛 注诪"砖 转讜住' 诇注讬诇 讻"讗 注"讘 讚"讛 诪爪讜讛 讜讻讜' 讜注讬讬谉 诪讛专砖"讗 砖诐. 讜讛讻讗 诇讗 砖讬讬讱 诇讜诪专 讘' 谞专讜转 诇讛诪讛讚专讬诐 讚讗"讻 讛专讗砖讜谉 注讬拽讜专 讜讗讬谞讱 砖诇 砖讗专 讘谞讬 讗讚诐 讗讬谞诐 诪爪讜讛 讻诇 讻讱 讜讗讬谉 诇讛拽驻讬讚 注诇讬讛诐 讻讜诇讬 讛讗讬 讜诪讻"砖 砖讗讬谉 诇谞讜 诇讛讚诇讬拽诐 诪谞专 讛注讬拽专. 讜注"讻 砖讗专 谞专讜转 诪爪讜讛 拽讗诪专:


讘住讜讙讬讗 讚诪讚诇讬拽讬谉 诪谞专 诇谞专 驻"讘 讚砖讘转 讻"讘 注"讗 驻讛 驻"讘 讬注"讗 讞谞讜讻讛 转拽住"讟 诇驻"拽:





讗转诪专 专讘 讗诪专 讗讬谉 诪讚诇讬拽讬谉 诪谞专 诇谞专 驻讬专砖"讬 诪谞专 讞谞讜讻讛 诇谞专 讞谞讜讻讛. 诇诪"讚 讚诪讬讬专讗 讘拽讬谞住讗 谞讬讞讗. 讜诇诪"讚 谞诪讬 讚诪砖专讙讗 诇砖专讙讗 诪讬讬专讬 谞诪讬 诇讛转讜住' 诇注讬诇 讚"讛 诪爪讜讛 诇讛谞讬讞 讘讟驻讞 讜讻讜' 讚住"诇 讞爪专 砖砖谞讬 讘转讬诐 驻转讜讞讬诐 诇转讜讻讜 砖谞讬讛诐 诪讚诇讬拽讬谉 讘驻转讞 讛讞爪专 讗"讻 砖驻讬专 诪砖讻讞转 砖谞讬 谞专讜转 讞谞讜讻讛 住诪讜讻讬诐 讝讛 讗爪诇 讝讛. 讗"讻 诇专砖"讬 诇注讬诇 讚"讛 诪讘讞讜抓 讜讻讜' 讚住"诇 讚讻诇 讗' 诪谞讬讞 注诇 驻转讞 讘讬转讜 讚讜拽讗 讜讻诇 讗' 诪讚诇讬拽 讘砖诪讗诇 驻转讞讜. 讜讗"讻 讚讜讞拽 诇讗砖讻讜讞讬 砖讬讚诇讬拽 诪砖专讙讗 诇砖专讙讗 讚讛讗 讛讚诇拽讛 讘诪拽讜诪讜 讘注讬' 讜驻转讬诇讜转 讗专讜讻讜转 讻诇 讻讱 讛讜讗 诪讛谞诪谞注. 讜诇讗 诪砖讻讞转 诇讬讛 讗诇讗 讻砖讛讗讞讚 讗讬谉 诇讜 诪讝讜讝讛 讘驻转讞讜 砖讗讝 诪谞讬讞 讛谞专 讘讬诪讬谉 讜讗讬讚讱 讛谞讬讞讜 讘砖诪讗诇 讻讚讬谞讗 讜住诪讜讻讬 讝讛 诇讝讛 讜讬讻讜诇 讛讜讗 诇讛讚诇讬拽诐 讝讛 诪讝讛:


讗诪谞诐 诇注讬诇 驻讬专砖"讬 诪砖专讙讗 诇砖专讙讗 诪讘讬讗 谞专 讗爪诇 谞专 讜砖谞讬讛诐 砖诇 诪爪讜讛 讜诇讗 讘拽讬住诐 注讻"诇 诪砖诪注 砖专讜爪讛 诇驻专砖 讚诇讗 诪讬讬专讬 讻诇诇 讘讞谞讜讻讛 讚讗"讻 讛"诇 诇讜诪专 讜砖谞讬讛诐 砖诇 讞谞讜讻讛. 讜注讜讚 讗讬讱 讻' 诪讘讬讗 谞专 讗爪诇 谞专 讛讗 讛讚诇拽讛 讘诪拽讜诪讜 讘注讬' 讗注"讻 住"诇 讚诪讬讬专讬 讘砖讗专讬 谞专讜转 诪爪讜讛 讻讙讜谉 砖诇 转"转 讜讻讬 讛讗讬 讙讜讜谞讬 讜讘讛讗 驻诇讬讙讬. 讜诇讗 爪专讬讻讗 诇讻诇 诪"砖 诇注讬诇 讘讝讛. 讜讘讝讛 诪讬讜砖讘 诪讛 砖拽砖讛 诇讬 诇讻讗讜专讛 讗诪讗讬 驻砖讬讟 讛砖"住 讚讛讚诇拽讛 注讜砖讛 诪爪讜讛 诪讚讘专讻讬谞谉 诇讛讚诇讬拽. 讛谞讛 讝讛 讗讬谞讜 诪讜讻专讞 讚讛专讬 诇拽诪谉 讻"讛 注"讘 讚"讛 住讚讬谉 讻' 转讜住' 讘砖诐 讛"讙 讚拽讬诪"诇 爪讬爪讬转 讞讜讘转 讙讘专讗 诪讚诪讘专讻讬诐 诇讛转注讟祝 讘爪讬爪讬转. 讜讛专讬 拽诪谉 讚讗驻"讛 驻诇讬讙 砖诪讜讗诇 讜住"诇 讞讜讘转 讟诇讬转 讜诇讗 讛砖讙讬讞 注诇 谞讜住讞 讛讘专讻讛. 讜讗"讻 讛"谞 讗驻砖专 讚砖诪讜讗诇 住"诇 讛谞讞讛 注讜砖讛 诪爪讜讛 讗注"讙 砖诪讘专讻讬诐 诇讛讚诇讬拽. 讜讬讜转专 讛讬' 讟讜讘 讗讬 讛讬' 诪讜讻讬讞 诪讚砖诪讜讗诇 讙讜驻讬' 讚讗讜住专 讘拽讬谞住讗 诇专讘 讗讚讗 讘专 讗讛讘讛 讜讗驻"讛 诪讚诇讬拽 诪砖专讙讗 诇砖专讙讗. 讜讗讬 住"讚 讛谞讞讛 注讜砖讛 诪爪讜讛 讗诪讗讬 诪讚诇讬拽 讛讬讬谞讜 拽讬谞住讗 讜讻谉 讛拽砖讛 诪讛专砖"讗 讘讛转讜住' 讗注"讻 住"诇 诇砖诪讜讗诇 讛讚诇拽讛 注讜砖讛 诪爪讜讛 讜讘讛讗 诇讗 讗砖讻讞谉 讚驻诇讬讙 专讘. 讜讗诪讗讬 诇讗 驻砖讬讟 讛砖"住 诪讛讻讗. 讗注"讻 诪讛讻讗 诇讗 讛讜"诪 诇诪驻砖讬讟 讚讗讬讻讗 诇诪讬诪专 砖诪讜讗诇 诇讗 诪讬讬专讬 诪谞专 讞谞讜讻讛 讻诇诇 专拽 诪砖讗专讬 谞专讜转 诪爪讜讛. 讗讞专 砖讞讚砖转讬 讝讛 诪爪讗转讬 专讗讬转讬 诪"砖 讘讝讛 讘住驻专 讘讗专 讬注拽讘 讜讘专讜讱 砖讻讜讜谞转讬 讘拽爪转 讚讘专讬 诇讚注转讜 讛讙讚讜诇讛 讜诪"诪 诇讗 注诪讚 讛讜讗 讝"诇 讘诪讛 砖讻转讘转讬 讜讛诪注讬讬谉 讬讘讞专:


讗讬讘专讗 讞讝讬谞讗 讚驻诇讬讙讬 讘讛讗 诪讬诇转讗 讗讬 砖讗专 谞专讜转 砖诇 诪爪讜讛 讬砖 讘讛诐 拽讚讜砖讛 诇注谞讬谉 讝讛 砖讗讬谉 诪讚诇讬拽讬谉 诪谞专 诇谞专 讜注讬讬谉 诪讙"讗 专住讬' 转专注"讚 讜注诪"砖 注诇 讝讛 讘讞诪讚 诪砖讛 讜注讬讬谉 专"谉 讘砖诪注转讬谉 讜讘专讬砖 住讜讙讬' 讚讞谞讜讻讛 注"砖. 讜讟注诪讗 专讘讛 诇讞诇拽 讘讬谞讬讛诐 谞"诇 讚讘砖诇诪讗 谞专 讞谞讜讻讛 讛讜讛 讛谞专 注爪诪讜 讛诪爪讜讛 讜讗讬谞讜 注砖讜讬' 诇转讻诇讬' 讗讞专 讜讬诇驻讬' 砖驻讬专 诪讗讘讜讛谉 讚讻讜诇讛讜谉 讚诐 讗讜 诪注爪讬 住讜讻讛 讜讻讗砖专 讬讘讜讗专 诇拽诪谉 讗讬"讛. 诪砖讗"讻 砖讗专讬 谞专讜转 讗讬谞谉 讗诇讗 转砖诪讬砖 诪爪讜讛 讻讙讜谉 谞专 诇转"转 注讬拽讜专 讛诪爪讜讛 讛讜讗 讛转"转 讜讛谞专 讗讬谞讜 讗诇讗 诇转砖诪讬砖 转"转 讜讻谉 谞专 砖讘转 注讬拽讜专 讛诪爪讜讛 讛讗讻讬诇讛 讜住注讜讚转 砖讘转 讜讛谞专 讗讬谞讜 讗诇讗 诇转砖诪讬砖 讗讜转讛 讛诪爪讜讛 讜讗讬谉 诇诇诪讜讚 讝讛 诪讚诐 讜注爪讬 住讜讻讛:


讜讘讝讛 谞"诇 诇讬讬砖讘 诪讛 砖讛拽砖讛 讘住' 讘谞讬 讬讜谞讛 诇讛诇' 住"转 住讬' 专注"讚 诪"讟 讛拽砖讛 专讘 砖砖转 诪讘专讬讬转讗 讚转"讻 诪讞讜抓 诇驻专讜讻转 讛注讚讜转 讬注专讜讱. 讜诇讗 讛拽砖讛 诪诪砖谞讛 诪驻讜专砖转 诪住' 转诪讬讚 驻"讙 讚讛讬' 诪讚诇讬拽 砖谞讬诐 讛诪讝专讞讬诐 诪讞诪砖讛 谞专讜转 讛讚讜诇拽讜转 注"砖. 讜讙诐 讘驻谞讬 讬讛讜砖注 讛专讘讛 诇讛拽砖讜转 讚砖诐 讘驻"讜 转谞谉 谞诪讬 砖讛谞讬讞 讛诪注专讘讬 讚讜诇拽 砖诪诪谞讜 诪讚诇讬拽 讘讬谉 讛注专讘讬讬'. 讜诇驻讬 讛谞"诇 讬"诇 讚诪讛转诐 讛讜"诪 诇诪讬诪专 讚诇讗讜专讛 讛讜讗 爪专讬讱 专爪讜谞讜 诇讜诪专 砖谞专讜转 讘讛诪拽"讚 讬注砖讜 诇讛讗讬专 诇讻讛谞讬诐 讛诪砖诪砖讬诐 砖诐 讜谞诪爪讗 讗讬谉 转讻诇讬转谉 诇注爪诪谉 专拽 诇转砖诪讬砖 诪爪讜讛 讜诪砖讜"讛 诪讜转专 诇讛讚诇讬拽诐 讝讛 诪讝讛. 诪砖讗"讻 谞专讜转 讞谞讜讻讛 砖注讬拽专诐 讗讬谞诐 诇诪爪讜转谉 诇驻专住诐 讛谞住 讚讜诪讛 讟驻讬 诇讚诐 讜诇住讜讻讛 讜诪砖讜"讛 讗住讜专讬诐 诇讛讚诇讬拽诐 讝讛 诪讝讛 诪砖讜"讛 诪讬讬转讬 讛讱 讚讜讻讬 诇讗讜专讛 讛讜讗 爪专讬讱 谞诪爪讗 砖讙诐 谞专讜转 讘讛诪"拽 讗讬谞诐 诇转讻诇讬转 讗讞专 讜讗驻"讛 讛讬讛 诪讚诇讬拽讬谉 讝讛 诪讝讛:


讜诪讬讜砖讘 谞诪讬 讚拽讚讜拽 诇砖讜谉 专讘 讚拽讗诪专 砖诪诪谞讜 讛讬' 诪讚诇讬拽 讚诇驻讬专砖"讬 讚拽讗讬 讗讛讞讚砖 砖诪谞专 诪注专讘讬 讛讞讚砖 讛讬' 诪讚诇讬拽 讛砖讗专 讗"讻 讗讬谉 讝讛 讞讚讜砖 诇讛谞住 讻诇 讻讱 讜诇讗 讛讬' 诇讜 诇讜诪专 讗诇讗 砖诪诪谞讜 诪转讞讬诇 讜讘讜 诪住讬讬诐. 讜诇驻讬 讛谞"诇 谞讬讞讗 讚专讘 讘讗 诇转专抓 诪讗讬 注讚讜转 专"诇 诇诪讛 讛讬' 爪专讬讻讬诐 注讚讜转 讙讘讬 诪谞讜专讛 讟驻讬 讜诪讗讬 住"讚 讚讗讬谉 讛砖讻讬谞讛 砖讜专讛 讘讬砖专讗诇. 注"讻 讗诪专 专讘 砖诪诪谞讜 讛讬' 诪讚诇讬拽 讻讬 讻讱 讙讝专讛 讞讻诪转讜 讬转' 讻诪"砖 转讜住' 讘诪谞讞讜转 诪讚讻转讬讘 讬注专讜讱 讗讜转讜 讚讘注讬' 砖讬讚诇讬拽 诪谞专 拽讘讜注. 讜讛砖转讗 讛讜讛 住"讚 注"讻 讗讬谉 讛砖讻讬谞讛 砖讜专讛 讜诇讗讜专讛 爪专讬讻讬诐 讛讻讛谞讬诐 讚讗讬 住"讚 讛砖讻讬谞讛 砖讜专讛 诇讗 讛讬' 爪专讬讻讬诐 讜讗"讻 诇讗 讛讬' 讛谞专讜转 诇砖讜诐 转砖诪讬砖 专拽 诇诪爪讜讛 讜讛讬' 讗住讜专讬' 诇讛讚诇讬拽 讝讛 诪讝讛. 讜诇讛讜爪讬讗 诪诇讘 讛讟讜注讛 谞注砖讛 讘讜 谞住 诇讜诪专 砖讛砖讻讬谞讛 砖讜专讛 讜讗讬谉 转讻诇讬转 讘讛谞专讜转 讗诇讗 讛诪爪讜讛 讘注爪诪讛 讜讗驻讬诇讜 讛讻讬 诪讚诇讬拽讬谉 讝讛 诪讝讛:


讟注诪讗 讚专讘 诪砖讜诐 讗讻讞讜砖讬 诪爪讜讛. 驻讬专砖"讬 讚诪讬讞讝讬 讻诪讗谉 讚砖拽讬诇 谞讛讜专讗 讜砖讜讗讘 拽爪转 诪诇讞诇讜讞讬' 砖讜诪谞讜 讜注诪"砖 注"讝 讘讟"讝 诇讬"讚 专住讬' 专注"讚 讜讘谞讛"讻 讜讘住' 讘谞讬 讬讜谞讛 砖诐. 讜讛讜讗 讝"诇 讛拽' 诪讗讬 诪拽砖讛 讛砖"住 诇拽诪谉 诪诪谞讜专讛 讚诇诪讗 诪讬讬专讬 讚诪讚诇讬拽 诪砖诇讛讘转 讜讗讬谞讜 砖讜讗讘 诪砖讜诪谞讜 讜拽讬"诇 讘讘讬爪讛 诇"讟 注"讗 讚砖诇讛讘转 砖诇 讛拽讚砖 诇讗 谞讛谞讬' 诪讚专讘谞谉 讜诇讗 诪讜注讬诇讬' 诪谉 讛转讜专讛 讻讬讜谉 砖讗讬谉 讘讛 诪诪砖. 谞诪爪讗 讚诇讬讻讗 讗诇讗 讗讬' 讚专讘谞谉 讜讗讬谉 砖讘讜转 讘诪拽讚砖. 讜转讬' 讝"诇 讻讬讜谉 讚注讬拽讜专 诪爪讜讛 诇讛讚诇讬拽 讛诪谞讜专讛 诪诪讝讘讞 讛讞讬爪讜谉 讻讚讻转讬讘 讗砖 转诪讬讚 转讜拽讚 注诇 讛诪讝讘讞. 讗讜转讜 讛讗砖 砖谞讗诪专 讘讜 转诪讬讚 讗讜转讜 转讜拽讚 诪讗砖 砖注诇 讛诪讝讘讞 讛讞讬爪讜谉 讜谞讛讬 讚诇讗 讗讟专讞讜讛讜 讚讻诇 讝诪谉 砖讬讻讜诇讬诐 诇讛讚诇讬拽 讝讛 诪讝讛 讗讬谞讜 爪专讬讱 诇讛讘讬讗 诪诪讝讘讞 讛讞爪讜谉. 诪"诪 讗讬 住"讚 砖讬砖 讘讜 谞讚谞讜讚 讗讬' 讗驻讬诇讜 砖讘讜转 讚专讘谞谉 诇讗 讛讬' 诪转讬专讬诐 讘诪拽讚砖 诇讛讚诇讬拽 讝讛 诪讝讛 讘诇讗 爪讜专讱. 讜讻' 砖讘讝讛 谞讬讞讗 讚诇讗 诪讬讬转讬 诇讛拽砖讜转 诪诪转谞讬' 驻"讙 讚转诪讬讚 讚砖诐 转谞谉 砖讛讬' 诪讚诇讬拽 砖谞讬 讛诪讝专讞讬' 诪讞诪砖讛 谞专讜转 讛讚讜诇拽讬' 讜注诇 讛诪讝专讞讬诐 诇讗 讻转讬讘 转诪讬讚 讚转诪讬讚 讚诪谞讜专讛 诇讗 拽讗讬 讗诇讗 讗诪注专讘 注讚 讘拽专. 讻诪讘讜讗专 住讜祝 讞讙讬讙讛 讗讘诇 谞专 诪注专讘讬 讛讚讜诇拽 讘讬讜诐 注诇 讝讛 诇讗 拽讗讬 转诪讬讚 讜讗"讻 讗讬谉 诪爪讜转讜 诇讛讚诇讬拽讜 诪讗砖 砖诇 诪讝讘讞 讛讞讬爪讜谉 讜讛讜诪"诇 讗讬谉 砖讘讜转 讘诪拽讚砖 诪砖讜"讛 讛拽砖讛 诪讚讗诪专 专讘 砖诪诪谞讜 讛讬' 诪讚诇讬拽 讜拽讗讬 讗讛谞专讜转 讚讘讬谉 讛注专讘讬诐 砖讛讬' 诪讚诇讬拽讬' 诪谉 讛诪注专讘讬' 讜讗讜转谉 讛讬' 诪爪讜转谉 诇讛讚诇讬拽讬谉 诪诪讝讘讞 讛讞讬爪讜谉 讜讗驻"讛 讛讬' 诪讚诇讬拽谉 讝讛 诪讝讛 讜诇讗 讙讝专讜 注诇讬讜 砖讘讜转 砖驻讬专 讛拽砖讛 讗诇讜 讚讘专讬讜 讝"诇 讘转讜住驻讜转 讘讬讗讜专 讻讬 诇砖讜谞讜 拽爪转 谞转驻住 讘讙诪讙讜诐:


讜讛谞讛 专砖"讬 讝"诇 讘砖诪注转讬谉 驻讬' 诇讛讚讬讗 讚诇驻谞讬 讛' 转诪讬讚 拽讗讬 讗讛诪注专讘讬 砖讬讛讬' 转诪讬讚 讬讜诪诐 讜诇讬诇讛 讜讚诇讗 讻驻讬专讜砖讜 讘讞讜诪砖 驻' 转爪讜讛 讜讚诇讗 讻砖"住 住讜祝 讞讙讬讙讛 讜讬讘讜讗专 诇拽诪谉 讗讬"讛. 讗"讻 讗讚专讘讗 讗砖 转诪讬讚 转讜拽讚 拽讗讬 讗讛讚诇拽讜转 谞专 诪注专讘讬'. 诪砖讗"讻 讗讬谞讱 谞专讜转 注讬拽讜专 诪爪讜转谉 诇讛讚诇讬拽谉 讚讜拽讗 诪讛诪注专讘讬 讻讚讻转讬讘 讬注专讜讱 讗讜转讜 砖讬讚诇讬拽 诪讛谞专 讛拽讘讜注 讜讻诪"砖 转讜住' 讘诪谞讞讜转 诇驻讬 讚专讻讜 砖诇 专砖"讬 讝"诇 讜注"砖 讜讗"讻 诇讗 讛讜注讬诇 讻诇讜诐 讚讗讚专讘讗 讛"诇 诇砖谞讜讬讬 讗讬谉 砖讘讜转 讘诪拽讚砖. 讜注讜讚 讙诐 诇驻讬 讚讘专讬讜 讝"诇 转讬谞讞 诪诪转谞讬' 驻"讙 讚转诪讬讚 讚诇讗 讛讜"诪 诇讛拽砖讜转. 注讻"驻 诪诪转谞讬' 驻"讜 讛讜"诪 诇讛拽砖讜转 讚诪讬讬专讬 谞诪讬 讘讬谉 讛注专讘讬讬诐 砖讛讬' 诪讚诇讬拽 砖讗专 讛谞专讜转 诪讛诪注专讘讬:


讜讘注讬拽讜专 拽讜砖讬讬转讜 讬"诇 讚讛讗 讘讘讬爪讛 砖诐 诪住讬拽 专讘 砖砖转 讚谞专 讛讚讜诇拽 讘拽讬住讬诐 讞讬讬讘 讛诪讜爪讬讗 砖诇讛讘转讜 诇专"讛 讚讬砖 讘讛 诪诪砖 讟驻讬 讜诪讻"砖 讛讚讜诇拽 注"讬 诪砖讞讗 讻驻讬专砖"讬 砖诐 讘砖讬谞讜讬讬 讚讗讘讬讬 驻讬' 注"砖 讜诇讗 诪砖讻讞转 讚驻讟讜专 讗诇讗 讘讚讗讚讬讬' 讗讚讜讬讬' 讜诪讻"砖 讘谞专 讛讚讜诇拽 讘驻转讬诇讛 砖讬砖 讘讛 砖诪谉 讚讜讚讗讬 讗讬转 讘讬' 诪诪砖讜转 讘砖诇讛讘转 讜讞讬讬讘 讛诪讜爪讬讗讛 讘砖讘转. 讜谞诪爪讗 讘专讬转讗 讚转谞讬' 讘讛 讚驻讟讜专 讛诪讜爪讬讗讛 诇讗 诪讬讬专讬 讗诇讗 讘讚讗讚讬讬' 讗讚讜讬讬' 讜讘讛诐 诪讬讬专讬 讛讱 讚讛拽讚砖 诇讗 谞讛谞讬' 讜诇讗 诪讜注诇讬' 讜讛讱 讚注"讝 讚谞讛谞讬' 讚讛讱 讛讜讗 讚讛讜讛 诪讚专讘谞谉 讗讘诇 讘谞讛谞讛 诪诪谞讛 讻砖讛讬讗 讚讜诇拽转 讘诪讞讜讘专 讞讬讬讘 诪谉 讛转讜专讛 讜注诪"砖 讻讬讜爪讗 讘讝讛 讘讟"讝 诇讬"讚 专住讬' 拽诪"讘 诇讛讚讬讗. 讜讗"讻 诇拽"诪 拽讜' 讛讘谞讬 讬讜谞讛 讛谞"诇. 讜讻讚讘专讬 讻谉 诪砖诪注 诇注讬诇 讘诪住' 砖讘转 讻"讗 注"讗 讘转讜住' 讚"讛 砖诪讞转 讜讻讜' 砖讻' 讘砖诐 讬专讜砖诇诪讬 讚诪讜讻讬讞 讚拽讜诇 讜诪专讗讛 讜专讬讞 讗讬谉 讘讛诐 诪注讬诇讛 诪讚讘讜专专转 讞讟讬' 诇讗讜专 砖诪讞转 讘讬转 讛砖讜讗讘讛. 讜拽' 诪谞"诇 讚诇诪讗 诇注讜诇诐 诪专讗讛 讬砖 讘讛 诪注讬诇讛 讻讙讜谉 讛谞讛谞讛 诪专讗讬讬转 注讬谉 讘讘谞讬谉 讛讛讬讻诇 讻讚讗诪专讬' 驻专拽 讻诇 砖注讛. 讜讛讻讗 讚讗砖讛 讘讜专专转 诪砖讜诐 讚砖诇讛讘转 诪讜转专 讗注"讻 讻讬讜谉 砖诪讞讜讘专转 讘驻转讬诇讛 讬砖 讘讛 诪注讬诇讛 讛谞讛谞讛 诪诪谞讛 讛谞讗讛 诪诪砖 诇讜诇讬 讚诪专讗讛 讗讬谉 讘讛 诪注讬诇讛:


讜讙诐 讛诇讜诐 专讗讬转讬 讘讛专诪讘"诐 驻讬"讞 诪砖讘转 讚讗讬谞讜 诪讞诇拽 讘讬谉 讛讬讻讬 讚讗讚讬讬' 讗讚讜讬讬' 诇讘讬谉 讛讬讻讬 砖讛砖诇讛讘转 拽砖讜专讛 讘拽住诐 讗讜 讘诪砖讞讗 讜诪砖诪注 诇注讜诇诐 讞讬讬讘 讛诪讜爪讬讗 讘砖讘转 讜讗讜诇讬 住"诇 诇讛专诪讘"诐 讚砖讬谞讜讬讬' 讚讞讬拽讗 谞讬谞讛讜 讜诇讗 住诪讻讗 讜讛诇讻讛 讻住转诐 诪砖谞讛 讚诇注讜诇诐 驻讟讜专. 讜注"砖 讘转讜住' 讚"讛 讜转讬驻讜拽 诇讬讛 讜讻讜' 讜讬"诇 砖讗谞讬 讛讻讗 讚诇讬讻讗 讞砖讬讘讜转讗 讜讻讜' 讜讘讗诪转 诪爪讬谞讜 驻诇讜讙转讗 讘住' 讝讜 讘注讬专讜讘讬谉 爪"讝 注"讘 讗讬 讘讟诇 讞讘讬讜转 讙讘讬 诪讬讗 注"砖 讜讘讝讛 讬"诇 讛专诪讘"诐 讜讗讬谉 诇讛讗专讬讱 讻讗谉 讘讝讛 讜砖讜讘 诪爪讗转讬 诪"砖 讘爪诇"讞 砖诐 讘讘讬爪讛 讘讬砖讜讘 讛专诪讘"诐 讛谞"诇:


讜讘讝讛 讬"诇 诪讗讬 讚诪住讬拽 讛砖"住 讘拽讜砖讬' 讜讛讚专 拽讗诪专 诪讗讬 讛讜讛 注诇讛. 讚讜讚讗讬 讛讜"诪 诇砖谞讜讬讬' 砖讗谞讬 讛转诐 讚砖诇讛讘转 讗讬谞讛 讗诇讗 诪讚专讘谞谉 讜讗讬谉 砖讘讜转 讘诪拽讚砖 讚讛专讬 诇驻讬专砖"讬 讚砖诪注转讬谉 转诪讬讚 讚拽专讗 讗讛谞专 诪注专讘讬' 拽讗讬. 讗讘诇 砖讗专 谞专讜转 讗讬谉 诪爪讜讛 诇讛讚诇讬拽诐 诪诪讝讘讞 讛讞讬爪讜谉 讜砖驻讬专 讬"诇 讗讬谉 砖讘讜转 讘诪拽讚砖. 讗诇讗 讚诪"诪 讛诪拽砖讛 讘砖"住 讛讜讗 专讘 砖砖转 讜讗讬讛讜 诪讞诇拽 讛转诐 讘讘讬爪讛 讚讜拽讗 讛讬讻讬 讚讗讚讬讬' 讗讚讜讬讬' 驻讟讜专 讘砖讘转 讜讛"讛 讚讗讬谞讜 讞讬讬讘 诪注讬诇讛 讘讛拽讚砖 讗讘诇 讘拽讬住诐 讜诪讻"砖 讛讬讻讬 砖讚讜诇拽 讘驻转讬诇讛 讻谞专 讚诪谞讜专讛 讗讬住讜专' 讚讗讜专讬' 讗讬讻讗. 讜砖驻讬专 讛谞讬讞 讘拽讜砖讬' 讗讘诇 诇诪讗讬 讚诇讗 拽讬讬"诇 讻砖讬谞讜讬讬 讚讗讘讬讬 讜专讘 砖砖转 讛转诐 讻谞"诇 诪诪讬诇讗 诇拽"诪 拽' 讛砖"住 讜砖驻讬专 拽讗诪专 诪讗讬 讛讜讛 注诇讛 讜拽"诇:





驻谞讬 讬讛讜砖注

讘讙诪' 讘注讜 诪讬谞讬讛 诪专讘讬 讬讛讜砖注 讘"诇 诪讛讜 诇讛住转驻拽 诪谞讜讬讬 住讜讻讛 讻诇 讝' 讗诪专 诇讛讜 讛专讬 讗住讜专 诇讛专爪讜转 讻讜' 讗诪专 专"讬 诪专讬讛 讚讗讘专讛诐 转诇讬 转谞讬讗 讻讜'. 谞"诇 讚专讬讘"诇 讙讜驻讬讛 讗驻讬诇讜 讗讬 讛讜讬 砖诪讬注讗 诇讬讛 讛讱 讘专讬讬转讗 讚住讬讻讻讛 讻讛诇讻转讛 讗驻"讛 谞讬讞讗 诇讬讛 诇讗转讜讬讬 诪谞专 讞谞讜讻讛 讚讗讬 诪讘专讬讬转讗 诇讗 讛讜讬 砖诪注讬谞谉 讗诇讗 讚讗住讜专 诇讛住转驻拽 诪谞讜讬讬 住讜讻讛 讻讬讜谉 讚讘诪住转驻拽 讗讬讻讗 讘讬讟讜诇 诪爪讜讛 讻诪"砖 讛转讜' 诪砖讗"讻 砖讗专 讛谞讗讜转 砖讗讬谉 讘讛谉 讘讬讟讜诇 诪爪讜讛 讛讜"讗 讚砖专讬 诪砖讜"讛 讛砖讬讘 专讬讘"诇 诇讘注诇 讛讗讘注讬讗 讘讚专讱 诇讗 讝讜 讗祝 讝讜 诇讗 诪讬讘注讬讗 诇讛住转驻拽 诪谞讜讬讬 住讜讻讛 讚讗住讜专 讗诇讗 讗驻讬诇讜 砖讗专 讛谞讗讜转 砖讗讬谉 讘讛谉 讘讬讟讜诇 诪爪讜讛 谞诪讬 讗住讜专 讻讚讗砖讻讞谉 讘谞专 讞谞讜讻讛 诪注砖讬诐 讘讻诇 讬讜诐 讚讗住讜专 诇讛专爪讜转 诪注讜转 讻谞讙讚谉 讗注"讙 砖讗讬谉 讘讝讛 讘讬讟讜诇 诪爪讜讛 讜讛讬讬谞讜 注"讻 诪砖讜诐 讘讬讝讜讬 诪爪讜讛 讜讛"讛 诇谞讜讬讬 住讜讻讛. 诪讬讛讜 专讘 讬讜住祝 讚诪转诪讛 讜讗诪专 诪专讬讛 讚讗讘专讛诐 讛讬讬谞讜 诪砖讜诐 讚讻讬讜谉 讚谞专 讞谞讜讻讛 讙讜驻讬讛 诇讗 讬讚注讬谞谉 讗诇讗 诪讚诐 讻讚诪住讬拽 诇讬讛 专"讬 讗讘讜讛讜谉 讚讻讜诇讛讜 讚诐 讜讛讬讬谞讜 诪砖讜诐 讘讬讝讜讬 诪爪讜讛 讜讗"讻 诪诪讬诇讗 讚讛讱 讘专讬讬转讗 讚住讬讻讻讛 讻讛诇讻转讛 谞诪讬 讟注诪讗 诪砖讜诐 讘讬讝讜讬 诪爪讜讛 讜讛讗 讚拽转谞讬 讗住讜专 诇讛住转驻拽 讗讜专讞讗 讚诪诇转讗 谞拽讬讟 讜诇注讜诇诐 讗驻讬诇讜 砖讗专 讛谞讗讜转 讗住讬专讬 讜诪砖"讛 拽讗诪专 砖驻讬专 转诇讬 转谞讬讗 讘讚诇讗 转谞讬讗 讚诪诪"谞 讛讜讛 诇讬讛 诇讗转讜讬讬 讗讜 诪讘专讬讬转讗 讚住讬讻讻讛 讻讛诇讻转讛 讗讜 诪讘专讬讬转讗 讚讜砖驻讱 讜讻住讛 讻谉 谞专讗讛 诇讬:


讜注讬"诇 讚诪讛讱 讘专讬讬转讗 诇讗 驻住讬拽讗 诇讬讛 诇专讬讘"诇 讚讗住讜专 诇讛住转驻拽 诪砖讜诐 讚讗讬讻讗 诇讗讜拽诪讬 讻专"讬 讚讗讬转 诇讬讛 诪讬讙讜 讚讗讬转拽爪讗讬 诇讘讬谉 讛砖诪砖讜转 讘诪讜拽爪讛 诪讞诪转 讗讬住讜专 讜讗"讻 讛"讛 讘诪讜拽爪讛 诪讞诪转 诪爪讜讛 诪砖讗"讻 诇诪讗讬 讚拽讬"诇 讻专"砖 讗驻讬诇讜 讘诪讜拽爪讛 诪讞诪转 讗讬住讜专 讚讞诪讬专 诇讗 讗诪专讬谞谉 诪讬讙讜 讚讗讬转拽爪讗讬 讗"讻 讗讬讻讗 诇诪讬诪专 讚讻"砖 讘诪讜拽爪讛 诪讞诪转 诪爪讜讛 诇讬转 诇讬讛 诇专"砖 诪讬讙讜 讚讗讬转拽爪讗讬 讜讻讚诪砖诪注 诇讻讗讜专讛 诪讛讗 讚诪转讬专 专"砖 诇拽诪谉 讘驻专拽 讻讬专讛 讚祝 诪"讚 讜诪"讛 诪讜转专 讛砖诪谉 砖讘谞专 讗注"讙 讚讛讜讬 诪讜拽爪讛 诪讞诪转 诪爪讜讛 讜诪讞诪转 讗讬住讜专 讜讗"讻 讛讜"讗 讚专"砖 诪转讬专 诇讛住转驻拽 诪谞讜讬讬 住讜讻讛 讜讗注"讙 讚诇拽诪谉 讘驻专拽 讻讬专讛 讜讘讘讬爪讛 驻专拽 讛诪讘讬讗 诪讬讬转讬 讛砖"住 讘专讬讬转讗 讚拽转谞讬 讜砖讜讬谉 讘住讜讻转 讛讞讙 讘讞讙 砖讗住讜专讛 讜讛讗讬 讜砖讜讬谉 讛讬讬谞讜 专"砖 诪"诪 讗讬讻讗 诇诪讬诪专 讚讛讬讬谞讜 讚讜拽讗 讘注爪讬 住讜讻讛 诪诪砖 讚讗住讜专讬谉 诪讚讗讜专讬讬转讗 诪砖讗"讻 讘谞讜讬讬 住讜讻讛 讚诇讗 诪转住专讜 讗诇讗 诪砖讜诐 诪讜拽爪讛 讙专讬讚讗 讗讬讻讗 诇诪讬诪专 讚诇专"砖 砖专讬 讜诪砖"讛 讛讜爪专讱 专讬讘"诇 诇讗转讜讬讬 诪谞专 讞谞讜讻讛 讚讗住讜专 诇讛专爪讜转 诪注讜转 讜注"讻 讛讬讬谞讜 诪砖讜诐 讘讬讝讜讬 诪爪讜讛 讜讗"讻 讻"砖 讚讗住讜专 诇讛住转驻拽 诪谞讜讬讬 住讜讻讛 诪砖讜诐 讘讬讝讜讬 诪爪讜讛 讜讻诪讜 砖讻转讘转讬 诪砖诪注 诇讛讚讬讗 诪诇砖讜谉 讛讙诪专讗 诇拽诪谉 讘驻专拽 讻讬专讛 讚祝 诪"讛 讚讗讘专讬讬转讗 讚住讬讻讻讛 讻讛诇讻转讛 诪住讬拽 讛砖"住 讜拽讗诪专 讜诪诪讗讬 讚专"砖 讛讬讗 讻讜' 注"砖. 讗讘诇 讗专讘 讬讜住祝 讚拽讗诪专 诪专讬讛 讚讗讘专讛诐 讛讬讬谞讜 诪砖讜诐 讚驻砖讬讟讗 诇讬讛 讟讜讘讗 讚讛讱 讘专讬讬转讗 讚住讬讻讻讛 讻讛诇讻转讛 诪转讜拽诪讗 讗诇讬讘讗 讚讻"注 讗驻讬诇讜 诇专' 砖诪注讜谉 讜讛讬讬谞讜 诪砖讜诐 讘讬讝讜讬 诪爪讜讛 讗讜 讻诪住拽谞转 讛砖"住 诇拽诪谉 讘驻专拽 讻讬专讛 讜讻诪讜 砖讗讘讗专 砖诐 讘注讝讛"讬 讜讘驻专拽 讛诪讘讬讗 讚祝 诇' 注"讘 讛讗专讻转讬 砖诐 讘讞讬讚讜砖讬谞讜 注"砖 讜转诪爪讗 谞讞转 讜讚讜拽 讛讬讟讘:


讘转讜住' 讘讚"讛 住讜讻讛 转谞讬讗 诪砖诪注 讚讟注诪讗 讚谞讜讬讬 住讜讻讛 诪砖讜诐 讘讬讝讜讬 诪爪讜讛 讜拽砖讛 诇专"讬 讻讜' 注讻"诇. 讛讗 讚诇讗 拽砖讬讗 诇讬讛 讛讻讗 讘讚专讬讘"诇 讙讜驻讬讛 讚讗诪专 讛专讬 讗诪专讜 讗住讜专 诇讛专爪讜转 讚诪砖诪注 讚谞讜讬讬 住讜讻讛 谞诪讬 诇讗 诪转住专讜 讗诇讗 诪砖讜诐 讘讬讝讜讬 诪爪讜讛 讜讘驻专拽 讻讬专讛 诪砖诪注 讚讟注诪讗 诪砖讜诐 诪讬讙讜 讚讗讬转拽爪讗讬 讗诇讗 讚讘讝讛 讬"诇 讻讚驻专讬砖讬转 讘住诪讜讱 讚专讬讘"诇 讘讗 诇讗住讜专 讘谞讜讬讬 住讜讻讛 讗驻讬诇讜 砖讗专 讛谞讗讜转 讗注"讙 讚诇讗 砖讬讬讱 讘讛讜 讟注诪讗 讚诪讬讙讜 讚讗讬转拽爪讗讬 诪砖"讛 诪讬讬转讬 诪谞专 讞谞讜讻讛 讚讗住讜专 诪砖讜诐 讘讬讝讜讬 诪爪讜讛 讜讗"讻 谞讜讬讬 住讜讻讛 谞诪讬 讚讻讜讜转讬讛 诪砖讗"讻 讛讻讗 诇专"讬 讚讗诪专 住讜讻讛 转谞讬讗 讜诪住讬拽 注诇讛 讗讘讜讛讜谉 讚讻讜诇讛讜 讚诐 讗诇诪讗 讚专"讬 驻砖讬讟讗 诇讬讛 讚谞讜讬讬 住讜讻讛 诇讗 诪转住专讜 讗诇讗 诪砖讜诐 讘讬讝讜讬 诪爪讜讛 讗"讻 诪拽砖讛 讛专"讬 砖驻讬专 讻谞"诇 讜拽"诇:


讘讗"讚 讜讬"诇 讚爪专讬讻讬 诇转专讜讜讬讬讛讜 讻讜' 注讻"诇. 讜诇讻讗讜专讛 讗讻转讬 诇讗 诪转专爪讜 讘讛讻讬 讛讱 住讜讙讬讗 讚驻专拽 讻讬专讛 讚诪拽砖讛 讛转诐 诇讛讚讬讗 诪讛讱 讚住讬讻讻讛 讻讛诇讻转讛 讚讟注诪讗 诪砖讜诐 诪讜拽爪讛 讜讗诪讗讬 诇讗 谞讬讞讗 诇讬讛 诇驻专砖 讟注诪讗 讚讘专讬讬转讗 诪砖讜诐 讘讝讜讬 诪爪讜讛 讻讚诪驻专砖讬谞谉 讛讻讗. 讜谞专讗讛 讚讛转诐 讗讗讬讚讱 讘专讬讬转讗 住诪讬讱 讚拽转谞讬 讜砖讜讬谉 讘住讜讻转 讛讞讙 讘讞讙 砖讗住讜专讛 讚注"讻 讛讬讬谞讜 讘谞驻诇讛 讚讜诪讬讗 讚专讬砖讗 讻讚讗讬转讗 讘驻专拽 讛诪讘讬讗 讗诐 讻谉 讻讬讜谉 讚讘谞驻诇讛 讗讬讬专讬 转讜 诇讬讻讗 讟注诪讗 讚讘讬讝讜讬 诪爪讜讛 讗诇讗 诪砖讜诐 讚讗讬转拽爪讗讬 讜讻诪讜 砖讗讘讗专 诇拽诪谉 讘驻专拽 讻讬专讛 讜讘驻' 讛诪讘讬讗 讛讗专讻转讬 讬讜转专 讘转讻诇讬转 讗专讬讻讜转 注"砖 讜讚讜"拽:


讘讗"讚 讜讛砖讬讘 专"转 讚讘讬谉 谞讜讬讬 住讜讻讛 讜讘讬谉 注爪讬 住讜讻讛 讛讬转专讬诐 讻讜' 注住"讛. 讜谞专讗讛 讘专讜专 讚讘讛讗讬 转讬专讜爪讗 讚专"转 诇讞讜讚 诇讗 住讙讬 诇讬讬砖讘 讻诇 讛住讜讙讬讗 讗诇讗 讚注讚讬讬谉 爪专讬讻讬谉 讗谞讜 诇转讬专讜爪讜 砖诇 专"讬 诇注讬诇 讘诪"砖 讘注谞讬谉 谞驻诇讛 讜讘注谞讬谉 讞"讛 讜转讚注 讚讛讗 诇拽讜砖讟讗 讚诪讬诇转讗 讗砖讻讞谉 转诇转 讟注诪讬 讘讗讬住讜专 住讜讻讛 讚讛讗 讘住讜讙讬讗 讚讛讻讗 诪砖诪注 讚讛讜讬 诪砖讜诐 讘讬讝讜讬 诪爪讜讛 讜讘驻专拽 讻讬专讛 诪砖诪注 讚讛讜讬 诪砖讜诐 诪讜拽爪讛 讜讘驻专拽 讛诪讘讬讗 讜讘驻"拽 讚住讜讻讛 诪砖诪注 讚讬诇驻讬谞谉 诪拽专讗 讗注"讻 讚讛谞讱 转诇转讗 讟注诪讬 爪专讬讻讬 讚诪拽专讗 诇讗 讬诇驻讬谞谉 讗诇讗 注爪讬 住讜讻讛 讻讚讬 讛讻砖专讜 讘诇讘讚 讜讘注讜讚讛 拽讬讬诪转 讚讜拽讗 讗讘诇 讘谞驻诇讛 讗讬谉 诇讗住讜专 讗诇讗 诪讟注诐 诪讜拽爪讛 讜讗讻转讬 讛讜讬 砖专讬 讘讞"讛 诪砖"讛 讗讬爪讟专讬讱 谞诪讬 诇讟注诪讗 讚讘讬讝讜讬 诪爪讜讛 讜注讬讬谉 诪讛 砖讻转讘转讬 讘讝讛 讘讗专讬讻讜转 讘驻专拽 讛诪讘讬讗 讻讬 砖诐 诪拽讜诪讜:





驻转讞 注讬谞讬诐

诪讗讬 讚讻转讬讘 讜讛讘讜专 专拽 讗讬谉 讘讜 诪讬诐 讜讻讜'. 讛诪驻专砖讬诐 专讙"诇 注诇 诇砖讜谞诐 讻砖讗讜诪专 诪讗讬 讚讻转讬讘 诇讛诪爪讬讗 拽讜砖讬讗 诪讘讞讜抓 讜讗祝 讗谞讜 谞讗诪专 讚讛讻讗 拽砖讬讗 诇讬讛 讚讻讬 讻转讬讘 讗讬谉 讛讻讜谞讛 注讬讬谉 讘讜 讜讛讻讗 爪专讬讱 诇讛讘讬谉 诪讗讬 注讬讬谉 讘讜. 讜转讜 讚诪诪砖诪注 砖谞讗诪专 讜讛讘讜专 专拽 讜讻讜' 讜转讬专抓 讚谞讞砖讬诐 讜注拽专讘讬诐 讬砖 讘讜 讜讛讬讬谞讜 讚讗讻驻诇 讛讻转讜讘 讜讙诐 谞拽讟 诇砖讜谉 讗讬谉 讘讜 讚诪砖诪注 注讬讬谉 讘讜 讜讗爪讟专讬讱 诇诪讻转讘 讛讻讬 讻讬 讛讬讻讬 讚诇讗 谞讬诪讗 讚诪诇讗 注驻专 讜讗讘谞讬诐 诇讛讻讬 讗驻讬拽讬讛 讘讛讗讬 诇讬砖谞讗 讗讬谉 讘讜 注讬讬谉 讘讜 讚讘讘讜专 诇讗 讛讬讛 砖讜诐 讚讘专 讗讘诇 讘讞讜专讬谉 讜住讚拽讬谉 讛讬讜 讘讜 谞讞砖讬诐 讜注拽专讘讬诐 讜讝讛讜 注讬讬谉 讘讜 讚诇讻讬 诪注讬讬谞转 讘讜 砖诐 讗转讛 诪讜爪讗 讻讬 谞讞"砖 讬谞讞"砖 住诇讜谞讬诐 讜注拽专讘讬诐 讜注诪"砖 讘住' 讞专讚讬诐 讚祝 注':
讜讗谞讬 砖诪注转讬 诪驻讛 拽讚讜砖 诪讜专讬 讛专讘 讝诇讛"讛 诪砖诐 讛专讘 诪专 讗讘讬讜 讻诪讛专"专 讞谞讜谉 谞讘讜谉 讝"诇 讚讛讬讛 诪讚拽讚拽 讚住讜祝 住讜祝 诇讬诪讗 讗讬谉 讘讜 诪讬诐 讜诪讚诇讗 讻转讬讘 讜讛讘讜专 专拽 谞讚专讜砖 讻谉 讜驻讬专砖 讘诪砖讝"诇 注诇 驻住讜拽 讜讗专讘注 讞讬讜谉 住诇拽谉 诪谉 讬诪讗 砖讻诇 讞讬讜转 讛诪讬诐 讗讬谞诐 诪讝讬拽讜转 讜讗讬 讛讜讛 讻转讬讘 讗讬谉 讘讜 诪讬诐 诇讞讜讚 讛讜"讗 讚讛砖转讗 讗讬谉 讘讜 诪讬诐 讗讘诇 诪拽讜讚诐 讛讬讜 诪讬诐 讜讛谞讞砖讬诐 讛诐 诪谉 讛诪讬诐 讜讗讬谞诐 诪讝讬拽讬诐 诇讝"讗 讜讛讘讜专 专拽 砖诇讗 讛讬讜 讘讜 诪讬诐 诪注讜诇诐 讜讛诐 谞讞砖讬诐 讚注诇诪讗. 讜诪讜专讬 讛专讘 讝诇讛"讛 驻讬专砖 讘讻转讜讘 讚拽讗诪专 讛砖诇讬讻讜 讗讜转讜 讗诇 讛讘讜专 讛讝讛 讗砖专 讘诪讚讘专 讚转讬讘讜转 讗砖专 讘诪讚讘专 讬转专 讗诪谞诐 讗转讗 诇讗驻讜拽讬 讗专抓 讬砖专讗诇 讚拽讬"诇 谞讞砖 讗"讬 诪讝讬拽 诇讛讻讬 拽讗诪专 讗砖专 讘诪讚讘专 讜注讬讬谉 诪"砖 讗谞讬 讘注谞讬讬 讘住驻专讬 讛拽讟谉 讚讘专讬诐 讗讞讚讬诐 讚专讜砖 诇"讘 讘住"讚:





砖注专讬 转讜专转 讘讘诇

(讻讘 讗) 诪砖诪讬讛 讚专' 转谞讞讜诐 诪"讚 讜讛讘讜专 专拽 讜讻讜'.鈥斪愖曌溩� 砖讘专' 转谞讞讜诐 谞转讻讜讜谞讜 诇诪讚专砖 转谞讞讜诪讗 讛讞讚砖 (=讛讜爪' 讘讜讘专) 驻' 讜讬砖讘 住讬' 讬"讙 (讜注讬' 诪"砖 讘住讜讻讛 讛' 讗', 诇讛诇谉 注诪' 64).

